recursal/SuperWikiNEXT-32B huggingface dataset:
呢篇文講講學問。搵緊亞理士多德著作嘅話，請睇「**詩論**」。
拉丁文譯亞理士多德詩論
亞刺伯文繙亞理士多德詩論
文心雕龍研究華夏詩文成論
**詩學**，學問一門，專門研究詩，又或推而廣之，去到種種文章，亦叫**詩論**。研究寫詩寫文種種原理，分辨特色，睇語言，睇形式，睇類別，睇作法。

呢門至初出自亞里士多德，佢有本詩論，探討詩美學，收集自佢講學。分三部，講悲情詩，講敍事詩，同歡喜詩。歡喜詩對佢來講當時新出現，不過依部已失傳。本人同門生，都唔認為呢個完整作品，祇為講學集，而且佢亦未有見到其他形式，亦難以完整。之不過，後世西方詩學就以佢為基礎。

詩學着重詩文內在，而非世間種種學問關連。亦唔過問詩文內容意思，反而睇重形式同功用。西方詩好似做戲咁，睇橋段，模仿動作。華夏日本咁就好唔同，詩唔着演，反之着重措辭，着重感動。

除咗亞里士多德咁分析法，後世有形式主義，亦有表現主義。不過時興又返去亞里士多德嗰邊。

對比起西方詩論，劉勰文心雕龍，綜合古詩古文，評論、分析、歸納、同埋寫作理論，成為系統。

攷
-

1. ↑  "poetics". *Oxford Reference* (英文). doi:10.1093/oi/authority.20110913122803559. 喺2023-12-02搵到.
2. ↑  Biblioraptor, The (2023-09-09). "How to Read: Aristotle's "Poetics"". *Medium* (英文). 喺2023-12-02搵到.
3. ↑  Culler, Jonathan (2020-04-30). *Poetics* (英文). doi:10.1093/acrefore/9780190201098.001.0001/acrefore-9780190201098-e-1000. ISBN 978-0-19-020109-8.
4. ↑  Preminger, Alex (2016). *Princeton Encyclopaedia of Poetry and Poetics* (英文). Macmillan International Higher Education. p. 952. ISBN 978-1-349-15617-7.
呢篇文講數學嘅集概念。搵緊抽象資料類型嘅話，請睇「**集合 (抽象資料類型)**」。

**集**（亦稱**集合，**英文：set）係一拃互相唔同嘅嘢，而被當做一個整體來研究。集係數學中最基本嘅概念之一。集嘅研究⸺叫做集合論⸺而家重發展緊。集合論喺 19 世紀尾至開始有，但係到而家喺數學已經無所不在；集合論可以用來做數學嘅一種基礎，由佢可以導出差唔多全部數學。數學教育入面，集合論嘅基本原素（例如溫氏圖）細細個就可以學，但係深入啲嘅嘢（例如ZF集合論）喺大學至會教。

喺哲學，集通常都被認為係抽象嘅嘢，只係佢喺物質界有實例，例如：當我哋講 ｢嗰啲杯｣（"*the* cups"）嘅時候檯面嗰三隻杯就係實例，又或者喺黑板上寫咗一對開閂大括弧括住某啲符號又係實例，等等。但係支持數學實在論嘅人，例如 Penelope Maddy，就認為集合係實在嘅嘢。

兩個集嘅交集由嗰兩個集都包含嘅物件所組成，就好似呢張溫氏圖表示嘅咁

定義
--

康托喺佢嘅 《Beiträge zur Begründung der transfiniten Mengenlehre》 開頭咁樣定義「集」：

>  德文：Unter einer ‚Menge‘ ver­stehen wir jeder Zusammen­fassung *M* von bestimmten wohl­unterschiedenen Objecten *m* unsrer Anschau­ung oder unseres Denkens (welche die ‚Elemente’ von *M* genannt werden) zu einem Ganzen.
>   
> 粵譯：｢集｣ 我哋可以理解做任何一個由肯定有分別嘅某啲物件 *m*⸺無論係感知到抑或想像中嘅嘢⸺（叫做 *M* 嘅 ｢元素｣）所整合而成嘅一個整體 *M*。 
> 
> 

一個集嘅元素，又叫「成員」，係乜都得：數、人、字母、第啲集，諸餘此類；集通常都用大楷拉丁字母來代表。「*A* 等於 *B*」即係話佢哋嘅成員完全一樣（即係 *A* 入面嘅每個成員，亦係 *B* 嘅成員，反之亦然）。

集唔似「多重集」，集入面每一成員都係單丁，冇兩樣嘢係一模一樣（identical），而任何集嘅運算（operations）都會維持呢樣性質；集亦都唔似序列（sequence）或者元組（tuple），集嘅定義唔計成員嘅次序。

參考資料
----

1. ↑  Rosen, Gideon. "Abstract Objects". 出自 Zalta, Edward N. (編). *The Stanford Encyclopedia of Philosophy* (2006年春版).
2. ↑  Partee, Barbara Hall; ter Meulen, Alice G. B. "Specification of Sets". *Mathematical Methods in Linguistics*. Dordrecht, Netherlands: Kluwer Academic. p. 7.
3. ↑  Brown, James Cooke. "Sets and Multiples". *Lognet*. **95** (2).
4. ↑  Goldstein, Laurence (1996). "Representation and geometrical methods of problem solving". 出自 Peterson, Donald (編). *Forms of Representation: an Interdisciplinary Theme for Cognitive Science*. Exeter: Intellect Books. p. 79.
5. ↑  Cantor, Georg (1895). "Beiträge zur Begründung der transfiniten Mengenlehre". *Mathematische Annalen*. **46**: 481–512. doi:10.1007/bf02124929. 歸檔時間2011年6月10號. 喺2022年10月2號搵到.`{{cite journal}}`: CS1 maint: bot: original URL status unknown (link)
6. ↑  參考 Dauben, p. 170 嘅英譯

睇埋
--

* 樸素集合論
* 集合論
家下嘅廣福橋
**廣福橋**（英文**Kwong Fuk Bridge**）係香港一橋，喺大埔兩墟之間，橫越林村河，駁住南北兩岸嘅廣福道。廣福橋重建過幾次。

史
-

廣福橋自一八九六年，總共起過四次。

### 第一橋

文武二帝廟內碑
大埔墟（今日叫大埔舊墟）原本設喺林村河口以北，大埔海邊，係大埔頭鄧氏所控制。大埔七約因爲唔妥佢大埔墟唔公道，另設墟市。大清光緒十八年，即係一八九二年，大埔七約喺大埔墟西南，林村河口南邊，大埔海附近，開太和市，中間開富善街，是爲新嘅大埔墟。七約之中，泰亨約喺河北，村民南行過河趁墟，要畀二文錢坐橫水渡，極之唔方便。泰亨約文氏文湛泉，就提議喺太和市側邊，起橋搭通兩岸。光緒廿二年，歲次丙申，即係一八九六年，仲夏月，條橋就起好，叫廣福橋。廣福橋係條石橋，橋躉係石砌嘅，而橋面係石板，長方形一塊塊咁鋪成。爲咗隆重其事，喺太和市嘅廟，文武二帝廟中立碑兩塊，名爲《建造廣福橋芳名開列》。有橋之後，就打通大埔南北，太和市慢慢過大埔墟頭，越來越旺。

### 第二橋

一八九八年，英國同大清簽《展拓香港界址專條》，由大清手上租到新界。無耐，英國入主新界，以大埔做治所。爲咗容易控制，英軍就修橋築路，貫通各處，以便行車。廣福橋喺正大埔道上，橋亦轉成行車橋，闊到過得一部大車，而兩邊有鐵欄。到咗一九四一年十二月，日軍攻入香港，十二月九號，日軍過廣福橋，英軍撤離大埔，退守醉酒灣防綫。

### 第三橋

石欄橋頭石，刻有廣福橋中英字樣
一九四五年，日本投降，撤出香港，英國重掌大埔。一九四八年，香港政府將廣福橋擴闊，重修橋躉，等廣福橋變成雙綫行車，一南行，一北行。條橋除咗加闊，兩邊都改爲石欄，更加美觀。而橋南北嘅一段大埔公路，亦叫廣福道。由於人口漸多，廣福橋亦車來車住。

### 第四橋

一九七零年代尾開始，大埔轉爲大埔新市鎮。開始大幅填海，林村河越來越長，廣福橋唔再喺林村河口地。一九八零年代，香港政府喺寶鄉街對出起咗條行車天橋，叫寶鄉橋。橋四綫雙程，連接南北兩岸。而有新橋之後，拆咗行車廣福橋，起過條行人橋。橋東側係行人路，橋西側係單車徑，而中間有瓦遮頭，紅柱綠瓦，以長亭。而舊橋石欗，就放喺南岸，橋口嘅廣福橋公園，用來裝飾。新廣福橋唔行得車，所以廣福道亦分成兩截，分隔兩岸。除咗廣福橋之後，林村河亦起多幾條行人橋，樣差唔多，分別係錦石橋、錦和橋同埋太和橋。

圖
-

* 家下橋面有蓋部分家下橋面有蓋部分
* 家下橋面單車徑家下橋面單車徑

註
-

**版Template:Reflist/styles.css無内容。**

參攷
--

* 《大埔風物志，2007再版增訂》，蕭國健 撰，大埔區議會

出面網頁
----

* 大埔區文物徑簡介
* 視覺記憶檔案－第二代廣福橋
* 日軍過廣福橋進佔大埔墟
* 41年香港淪陷紀實照
* 大埔墟
* 大埔區簡史
中維嘅二維碼中維嘅二維碼
**二維碼**（粵拼：ji6 wai4 maa5）係喺一維碼嘅基礎度，整多條可以讀到嘅維度條碼。佢係用黑白嘅正方形嚟寫出二進位嘅嘢，俾設備掃咗入去之後，就可以拎到呢個碼入面有乜嘢。而佢同一維條碼一樣，都可以記到入面有乜嘢到。不過唔同嘅係，佢有「定位點」同「容錯機制」。呢種碼嘅第個名係**2D碼**。

發展史
---

二維碼喺20世紀80年代尾出現。嗰時嘅二維碼符號成日喺技術研究範圍入面用，不過就整咗好多個碼制出嚟（有PDF417、QR Code、Code 49、Code 16K、Code One等）。而呢啲二維碼嘅儲存信息密度重犀利過嗰時成日用嘅一維碼成好多倍，而二維碼喺開發研製、生產方面，就率先喺美國、德國、日本呢啲發達國家嗰度搞，而且重鬼咁多人整嚟用。就係噉，由於二維碼有全新嘅存儲、傳遞信息同埋技術分辨，所以喺佢出咗世之後就俾好多人關注咗。嗰時美德日等國家就開始喺公安、外交、軍事等部門入面搞管理證件，甚至喺海關、稅務等部門入面搞報表同管理票據，以及商業、交通運輸等部門搞商品同貨物運輸、郵政部門搞郵政包裹、包括喺工業生產線嘅自動化管理入面都成日用佢嘅。而中國內地喺1993年先至開始搞二維碼，不過嗰時技術比較落後，重未廣泛應用。一直到入咗21世紀00年代初期先至開始發展。

主要功能
----

二維碼係一般有以下呢啲功能：

* 資訊獲取（名片、地圖、WiFi密碼、資料）
* 網站跳轉（跳轉到微博、手機網站、網站）
* 廣告推送（直接睇商家推出嘅短片、音訊廣告）
* 手機電商（手機直接買嘢）
* 防偽溯源（用戶掃碼睇生產地嘅同時，重可以喺後臺度睇最後一次喺邊度買／賣過佢）
* 優惠促銷（下載電子優惠券嚟抽獎）
* 會員管理（喺用戶手機度攞電子會員信息或VIP服務）
* 手機支付（通過銀行或協力廠商喺手機端入面搞畀錢行為）

同一維碼嘅區分
-------

呢度寫嘅喺二維碼同一維碼之間嘅區分。

| 類 | 二維碼 | 一維碼 |
| --- | --- | --- |
| 方向 | 水平　√垂直　√ | 水平　√垂直　× |
| 儲存容量 | 至少≥10KB | 最多≤30B |
| 意外破壞可讀數據 | √ | × |
| 信息錄入速度 | 低 | 高 |
| 意外邋遢可讀數據 | √ | × |
| 尺寸 | 細 | 大 |
| 空間利用率 | 高 | 低 |
| 譯碼可靠性 | 高 | 低 |
| 引入加密措施 | √ | × |
| 糾錯功能 | 超強 | 好渣 |
| 儲存信息容量 | 大 | 細 |
| 成本 | 低 | 高 |
| 製作難度 | 易 | 難 |
| 編碼密度 | 高 | 低 |
| 噙唔噙用 | √ | × |
| 用激光睇佢 | √ | × |

儲存
--

二維碼係包括咗網址、名片、文本資訊同埋特定代碼嘅信息。根據資訊嘅應用方式重可以分網址同特定代碼嘅線上應用同埋文本資訊同名片嘅線下應用。

攷
-


維基同享有多媒體嘅嘢：  
**Matrix barcode**

* 二维码及其识别技术
* Queaar：QR码(二维码)的发展史–数据信息图
* 二维条码和一维条码区别常识
* 想知道什么叫（二维条形码）进来
* 二维条形码 360百科
搵緊第二個意思嘅話，請睇「**化名**」。
**花名**（粵拼：faa1 meng2，**Nickname**）係人嘅一種唔正式嘅名，又嗌**綽號**、**暱稱**。通常係比較熟嘅人先會互相嗌對方嘅花名，所以喺某啲場合，有啲人習慣唔用真名，而係用花名嚟代替，以表示同對方關係好好。有理論指｢花名｣源自｢花名冊｣（戶籍冊俗稱，紅樓夢用過），而｢花｣指繁雜。古時少人識讀冊上名而睇到眼花。

由花名產生、獲得（對本人嚟講）又嗌**朵**，係**外號**噉解，意思係其他人幫自己改嘅名。而改花名呢個行為又叫**起朵**。

一個人嘅花名可能嚟自：

* 本身個名嘅簡化或者某種變形，例如係食字或者形狀類似嘅第啲字
* 身體嘅某個顯著特徵（例如：**瘸佬陳**，當中「瘸」字就代表嗰個人身體嘅特徵）
* 對象曾經做過嘅某件事（例如：**瀨尿明**就代表嗰個人試過瀨尿）
* 對象嘅性格、氣質或者生活習慣（例如：**白粉強**，就代表嗰個人成日食白粉）

舊時妓女用嘅化名又叫花名，但似乎同綽號或花名冊冇乜關係。

參考
--

1. ↑  紅樓夢・第十四回　林如海捐館揚州城　賈寶玉路謁北靜王
2. ↑  "花名"是什麼？爲什麼造個名册叫"花名册"？
3. ↑  采詩: 妓女名號的研究

|  |  |
| --- | --- |
| Stub icon | 呢篇**花名**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
類似太陽紅巨星內部結構。*ESO影像。*
**巨星**，恆星一種，講佢巨大，比較矮星同主序星，相同表面溫度咁計，佢半徑大過佢哋，而又光過佢哋 。赫羅圖上，會於得高過主序星。矮同巨，一九〇五年赫氏作出來，講相近溫度，又或相近光譜種類，而有好唔同光度。

巨星半徑有太陽百倍，光度有太陽十倍到幾千倍。佢對上有更光，即加超巨星同特超巨星。

主序星去到一生尾段，氫元素用盡，要用其他元素核融合，就會脹到好大，化身巨星。嗰陣表面溫度降，不過面積變大，總體光度亦會上升。

有主序星夠熱夠光，而又未到生命盡頭，而佢遠遠大過太陽，有時會叫巨星。

攷
-

1. ↑  Giant star, entry in *Astronomy Encyclopedia*, ed. Patrick Moore, New York: Oxford University Press, 2002. ISBN 0-19-521833-7.
2. ↑  giant, entry in *The Facts on File Dictionary of Astronomy*, ed. John Daintith and William Gould, New York: Facts On File, Inc. 5th ed. 2006. ISBN 0-8160-5998-5.
3. ↑  Russell, Henry Norris (1914). "Relations Between the Spectra and Other Characteristics of the Stars". *Popular Astronomy*. **22**: 275–294. Bibcode:1914PA.....22..275R.
**形而上學**係哲學一支。通俗啲講，形而上學係指研究單憑直覺（超經驗）嚟判斷事物嘅哲學。

歐洲語言中嘅「形而上學」來自希臘語，好似英文嘅「metaphysics」。呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名，meta 即係 after，意思係「物理學之後」。

形而上學又叫「第一哲學」，好似笛卡兒嘅《第一哲學沉思錄》（*Meditations on First Philosophy*）。亞里士多德將人類嘅知識分為三部份，用大樹作為比喻：第一部份，最基礎嘅部份，亦就係樹根，係形而上學，係一切知識嘅基石；第二部分係物理學，好比樹幹；第三部分係其他自然科學，以樹枝做比喻。

中文名「形而上學」係由《易經》嘅『形而上者謂之道，形而下者謂之器』度來。

形而上問題嘅研究通常都爭議多多而冇定論。其因部份係人類知識嘅主要來源
—— 經驗事實 —— 唔足夠解決形上學嘅爭議；另一部份係形上學家用語成日混淆不清，因而佢哋爭論時九唔搭八。

二十世紀嘅邏輯實證論者們反對某尐形上學議題。佢哋認為某尐形上學問題本身係無意義嘅。

西方形而上學有三個傳統分支：

1. 本體論 —— 研究**存在**嘅問題。
2. 神學 —— 研究**神**或**眾神**以及關於神嘅問題。
3. 普遍科學 —— 研究**第一原則**，當中引發其他嘅問題。例好似：非矛盾定律。嚮特定嘅範疇下，一個客體唔能夠同時存在又唔存在。

形而上學常見嘅問題：

* 物理物體係咪只係佢自己嘅一組特性？還係一種物質擁有其一組特性？
* 乜嘢係**特性**？
* 物體可唔可以從虛無到存在又從存在到虛無？（身分與改變嘅問題）

馬克思主義哲學中「形而上學」嘅含義
-----------------

喺恩格斯、列寧、毛澤東等人嘅著作中，「形而上學」重被用嚟指「用孤立、靜止、片面、表面嘅觀點去睇事物」，同辯證法相對。佢哋認為形而上學係一種過時嘅唯物主義，因此佢哋結合唯物主義同黑格爾嘅辯證法，創造咗辯證唯物主義。「堅持辯證法，反對形而上學」呢樣嘅口號亦被提出。但要注意，呢並非「形而上學」呢個詞語嘅本意。形而上學本來係指哲學嘅一分支，喺呢個意義下嘅形而上學並非同辯證法對立，甚至可以喺形而上學研究中運用辯證法。喺西方多取其本意，而喺中國內地則兩種用法都有，要根據語境理解。

形而上學嘅分支
-------

* 自然哲學
* 本體論
* 宗教哲學
* 精神哲學
* 知覺哲學

相關文章
----

* 自由意志
* 時間
* 時間旅行
* 全能上帝悖論

外部網頁
----

* 哲學宗教--亞里斯多德--形而上學
* 哲學宗教--笛卡爾--第一哲學沉思集--反駁和答辯

| * 睇
* 傾
* 改
人文學 |
| --- |
| 
* 哲學
* 神學
* 藝術（視覺藝術 · 表演藝術）
* 文學同修辭學
* 歷史學（歷史）同考古學

* 法律
* 政治
* 國學、漢學同古典學
* 人類學
* 社會學
* 語言學
* 數碼人文學

 |
| **拉雜相關**
* 文化
* 科學（社會科學 · 圖書館學）
* 學術
* 創作
* 心靈
 |
**啦更成本**（粵拼：laa1 gaang1 sing4 bun2；英文：relevant cost），或者叫**可避成本**（avoidable cost）係成本一種，指自己而家呢刻嘅決策可以影響得到嘅成本。

旁置成本一定唔係啦更成本。

基本概念
----

內文：成本同決策
睇埋：旁置成本
想像以下噉嘅情況。

> **學費決策**  
> 
> 
> 
> 有行為經濟學研究者喺 2010 年發表咗一篇文章，講佢哋做嘅一場經濟學實驗。場實驗嘅內容如下：研究者搵咗 400 幾位讀緊本科嘅學生做受試者，要求佢哋喺虛擬嘅環境下做決策；場決策係噉嘅—受試者得到一次工作機會，個工作機會要求佢哋上一個短短哋嘅課程，個課程（A）要交 100 文美金學費，合格率就係 75% 咁高；而研究者暗中將受試者分咗做三組，當中
> 
> 
> * 第一組受試者可以用 50 文美金嘅價去上；
> * 第二組受試者可以用 100 文美金嘅價去上；
> * 第三組受試者就要用 150 文美金嘅價去上；
> 
> 
> 而受試者完全被蒙在鼓裡，唔知道「唔同受試者畀嘅學費金額唔同」呢一點。交咗學費之後，研究者就話畀佢哋知，原來佢哋嘅朋友咁啱又搵到一個唔使錢嘅課程（B），而且嗰個課程合格率仲有 85% 咁高；原則上，最理性嘅選擇係完全放棄課程 A 走去上課程 B，因為無論上邊個課程都係已經蝕咗課程 A 嘅學費，但上課程 B 合格率高啲所以比較著數；但實驗結果表明，有唔少受試者選擇繼續上合格率得 75% 嘅課程 A，而且畀咗貴學費（150 文美金）嘅受試者更加大可能會噉做。
> 
> 

一般認為，「已經交咗嘅學費」**唔**屬於啦更成本：想像受試者有嘅選擇：

* 揀上課程 A：無咗課程 A 嘅學費，合格率 75%
* 揀上課程 B：無咗課程 A 嘅學費，合格率 85%

即係話無論佢哋點揀，課程 A 啲學費都係無得返轉頭，所以呢項「成本」唔係啦更成本，一位理性嘅決策者唔應該將呢項成本納入考慮範圍內。

睇埋
--

* 機會成本

引述
--

1. ↑  Coleman, M.D. Sunk Cost, Emotion, and Commitment to Education. *Curr Psychol*, 29, 346–356 (2010).
**高歡**（496年—547年2月13號），乳名**賀六渾**，勃海蓨縣人。喺南北朝時期嘅政治人、軍閥，亦喺北齊政權嘅奠基人。佢曾做北魏、東魏嘅丞相，封做**渤海王**，死後初謚獻武，之後改謚做神武，史稱**北齊神武帝**。

仔女
--

仔:

長子：高澄，北齊文襄帝，母武明皇后

次子：高洋，北齊文宣帝，母武明皇后
三子：高浚，永安簡平王，母王氏

四子：高淹，平陽靖翼王，母穆娘

五子：高浟，彭城景思王，母大爾朱氏

六子：高演，常山王 北齊孝昭帝，母為武明皇后

七子：高渙，上黨剛肅王，母韓智輝

八子：高淯，襄城景烈王，母武明皇后

九子：高湛，長廣王 北齊武成帝，母武明皇后

十子：高湝，任城王，母小爾朱氏

十一子：高湜，高陽康穆王，母游氏

十二子：高濟，博陵文簡王，母武明皇后

十三子：高凝，華山王，母大爾朱氏

十四子：高潤，馮翊文昭王，母鄭大車

十五子：高洽，漢陽敬懷王，母馮娘

女：

長女，高皇后，母為北齊武明皇后婁昭君，北魏元修皇后，再嫁元韶

次女，太原長公主，母為北齊武明皇后婁昭君，東魏元善見皇后，再嫁楊愔

三女，萇樂長公主，名徵，字阿難，嫁東魏敷城縣開國公，北齊平梁王劉洪徽

高氏，封號不詳，司馬消難之妻

潁川公主

義寧公主

浮陽公主，母馮娘

東平公主

陽翟公主，養女，生父韓賢

睇埋
--

* 六鎮之亂（中文：六鎮之亂）
* 北魏分裂（中文：北魏分裂）
* 沙苑之戰（中文：沙苑之戰）

攷
-

* 《北齊書/卷1/卷2》
* 《北史/卷6》

|  |  |
| --- | --- |
| 權威控制 | 
* VIAF: 168615177

 |
歷史上一間大鴉片公司嘅倉庫
鴉片影響咗中國近代史同埋香港
**鴉片**（粵拼：aa1 pin3；英文：Opium），舊時叫做**洋藥**，俗稱**大煙**、**阿芙蓉**（拉丁化阿拉伯文：Afyūm）、**大香煙**，清朝時普遍會叫做**福壽膏**，係天然麻醉抑制劑；醫學上可以用嚟做麻醉性嘅鎮痛藥，如果唔係用嚟做科學研究或者唔係醫藥用嘅話，就屬於毒品。

以毒品嚟講，傳統用鴉片嚟吸毒嘅工具有煙簽、煙燈、煙槍等，一般將生鴉片加工變成熟鴉片，然後搓到細細粒丸咁或者細細條，喺火上面燢到佢變軟之後，就塞入煙槍嘅煙鍋入面，跟住將個煙鍋倒轉擺喺火苗上面燒，經過條煙管就可以吸食燃燒產生嘅鴉片煙；吸毒嘅人之中，煙癮唔大嘅每日大概吸食10～20次，大煙癮嘅可以多到一日吸成百次；而家嘅吸毒者通常直接就咁吞食嗰啲含有鴉片嘅丸仔，或者將鴉片溶喺水裏面直接用針進行靜脈注射；有時一大班人一齊以靜脈注射形式服用鴉片，但係又會共用嗰一兩支針筒，咁就成為咗愛滋病（*A.I.D.S.*）傳播嘅主要途徑之一。喺中國大陸如果發現有人販賣鴉片，而身上搜出嘅鴉片重量超過一千克（*kg*）即可判處死刑。

鴉片嘅提煉
-----

**鴉片**其實係喺罌粟未熟嘅果實皮度提煉出嚟；罌粟係屬於一年生嘅草本植物，啲人會趁佢嘅果實未熟，

果皮上面割開小小切口，等啲帶白色嘅乳汁流出嚟，然後將呢啲液汁乾燥凝固再用嚟提煉；呢啲凝固物裏面含有多種鴉片生物鹼，而所提煉出嚟嘅鴉片會分為生鴉片同埋熟鴉片。

生鴉片係深啡色，有啲品種就會近黑色；形狀多數整成圓餅形，或者一磚磚咁；一般嘅表面會係乾燥同埋脆硬，但係裏面就保持住柔軟同埋粘性，氣味亦好刺激性好難聞－－－係好似放咗好耐嘅尿咁嘅苦味。生鴉片除咗有15%至30%嘅礦物質、樹脂同埋水份之外，重含有10%至20%嘅特殊生物鹼。

生鴉片經過燒煮同埋發酵嘅加工處理之後，就會成為吸毒者用嘅熟鴉片。整好嘅熟鴉片多數係條形或者一塊咁，然後用薄嘅布或者塑膠紙嚟包裝；熟鴉片嘅表面光滑柔軟，帶少少油膩，色澤會係淺啡或者金黃色，而佢所發出嚟嘅強烈味道，對啲吸毒者嚟講會係一啲香甜嘅味道。

鴉片戰爭
----

中國清朝嘅時代，大量鴉片嘅流入，嚴重咁荼毒中國嘅人民，朝廷意識到鴉片係一樣禍國殃民嘅嘢，佢令到人民精神不振，體力衰退，所以當時有兩位大臣分別向清政府提出禁鴉片，許乃濟提倡「馳禁」，而林則徐就提出咗「嚴禁」，最後林則徐嘅意見被朝廷採用；之後林則徐喺虎門銷煙，令到當時被認為係最大嘅鴉片入口商－－英國商人損失慘重，兼成為第一次鴉片戰爭嘅導火線。

抗日戰爭同國共內戰
---------

抗戰後期，中共喺陝甘寧邊區整咗好多鴉片來賣畀國統區嘅賣家或者國軍士兵，支撐財政——特別係要來買醫療物資。毛澤東同呢啲政策有直接關係。渠哋尤其是喺陝北**南泥灣**（之前叫**爛泥窪**/**濫泥洼**）大肆開墾荒山野嶺，靠種罌粟來支援革命，所以啲產品又叫**革命鴉片**。共產黨靠渠來反制國民黨嘅經濟封鎖，到內戰打完至唔再做呢種生意。因為噉嘅「秘密武器」講起來並唔馨香，所以呢段歷史向來諱莫如深。

衍生品
---

舊時响香港最流行嘅鴉片類毒品有三種——膏狀嘅（上面有詳細講）、粒形嘅（紅丸），同埋粉狀嘅（白粉）——喺九龍寨城光明街（俗稱**電台街**；靠吸毒恢復精神叫「充電」）各有專賣檔口，分別叫**煙館**、**紅丸檔**同埋**白粉檔**。呢三種由罌粟煉出來嘅嘢之中，鴉片藥力最弱，紅丸排中間，白粉嘅最勁。**紅丸**嘅成分有海洛英、嗎啡、砒霜……係種粉紅色黄豆形毒品。

攷
-

1. ↑  陳永發. 〈延安的「革命鴉片」：毛澤東的秘密武器〉 (PDF). 《《二十一世紀》雙月刊》. 香港中文大學‧中國文化研究所.`{{cite web}}`: CS1 maint: url-status (link)
2. ↑  〈寨城的黑色歲月（上）〉. 《房協長者通》. 原著喺2020年10月18號歸檔.
3. ↑  Shao, Yong, 1953-; 邵雍, 1953-. *Zhongguo jin dai fan du shi* (第Zai ban, di 1 ban版). Shanghai. ISBN 978-7-5520-1634-5. OCLC 982682144.`{{cite book}}`: CS1 maint: multiple names: 作者名單 (link)
**Beluga**係一個美國YouTuber，喺佢嘅channel上面，Beluga主要上載同Discord相關嘅短影片或迷因影片，透過帶住人類笑容嘅貓而吸引用戶。

頻道
--

Beluga喺2018年發布一張貓有甜美笑容嘅圖片，形容為「polite cat」，之後好快俾人製作成表情包。用戶亦創作唔少搞笑Discord短劇同埋迷因影片，而佢每隔兩三日就上載一段影片。佢嘅YouTube頻道短短7個月內已經有超過700萬人訂閱，成為YouTube史上增長最快嘅頻道。佢亦同時發行一系列商品。不過呢個情況同時引起人質疑點解佢可以喺短時間內吸引大量網民訂閱。而呢個YouTuber本身亦有另一個頻道"Explore Lucid Dreaming"，有100萬人訂閱。

貓圖像原本來源來自叫做Polite cat嘅Instagram戶口，作者表示自己有兩隻貓，分別叫做Olli同Yin Yin。不過追隨者數目同Beluga相差非常遠。2022年11月，Instagram戶口只有44萬人follow。

參考
--

1. ↑  Christian Adams (2022-07-29). "What Kind of Cat Breed Is Beluga?". Excited Cats. 原先內容歸檔喺2022-11-02. 喺2022-11-02搵到.
2. ↑  "What Kind of Cat Breed Is Beluga?". Catbreedslist.com. 2022-06-20. 喺2022-11-02搵到.
3. ↑  "What Kind of Cat Breed Is Beluga?". Catbreedslist.com. 2022-06-20. 喺2022-11-02搵到.

出面網頁
----

* YouTube上面嘅Beluga
* YouTube上面嘅Beluga Jr.
* Beluga嘅Instagram頁



|  |  |
| --- | --- |
|  | 呢篇同美國人相關係楔位文。歡迎幫維基百科擴寫佢。睇 • 論 • 改 • 歷 |
2009年6月的九龍南綫工地（近奧海城二期及奧運站）
**九龍南綫**，之前叫**南環綫**、**九龍南環綫**，係喺香港九龍嘅西鐵綫延綫，由南昌站開始向南延伸，經過1990年代西九龍新填地，連接尖東站，黐埋東、西鐵綫嘅南面。條綫全長3.8公里，連埋新起嘅柯士甸站，有3個車站。

九龍南綫喺2005年開始起，2009年8月16號通車。延綫起好之後，搭西鐵綫就可以由屯門直接去到紅磡。紅磡站變咗做東鐵綫同西鐵綫嘅總站，尖沙咀支綫成為西鐵綫嘅一部分，通車後西鐵綫會開密啲車，多人嗰時由3分半鐘，改為3分鐘一班車，密咗15%。工程係由九廣鐵路公司規劃、批出合約同埋畀錢出嚟起，但因為兩鐵合併，呢條綫由香港鐵路有限公司負責睇住佢起同埋營運。

計劃
--

香港政府喺《鐵路發展策略2000》入面話起九龍南環線。2002年9月24號，香港特區政府邀請嗰時嘅九廣鐵路公司做南環線詳細規劃同設計。

2003年，以深水埗區南昌站為總站，九廣鐵路嘅西鐵（兩鐵合併之後叫做西鐵綫）正式通車。雖然話方便新界西北居民直達市區，但係南昌站始終唔係市區中心，利用市區邊緣做總站嘅做法，俾人認為係搞到西鐵通車之後客量比估計少得多嘅主因。嗰時有人認為，起九龍南綫對西鐵日後嘅發展好重要。

2004年3月26號，香港特區政府第一次將九龍南綫項目刊憲；對呢條線嘅修訂亦喺2005年1月7號刊憲。

香港特區政府喺2005年6月24號將批咗嘅九龍南綫方案刊憲，8月開始簽約，2006年開始起。

出面網頁
----

* 港鐵公司 - 新支綫及工程項目 - 九龍南綫
* 香港地方 | 道路及鐵路 | 香港鐵路（四）九龍南綫
* 香港立法會 個別政策事宜資料庫
* 港鐵的西鐵線延伸乘客指南

註
-

1. ↑

| * 睇
* 傾
* 改
九廣鐵路 |
| --- |
| 機構 | 九廣鐵路局（中文：九廣鐵路局） ‧ 九廣鐵路公司 | 九廣鐵路 |
| 綫路 | 九廣鐵路─英段／東鐵（主綫 ‧ ~~沙頭角支綫~~ ‧ ~~和合石支綫~~ ‧ 尖沙咀支綫 ‧ 落馬洲支線 ‧ 沙田至中環綫）西鐵（主綫 ‧ 九龍南綫 ‧ 尖沙咀支綫 ‧ 沙田至中環綫 ‧ 北環綫）馬鞍山鐵路（主綫 ‧ 沙田至中環綫）輕鐵 |
| 鐵路站 | 睇：{{九廣鐵路車站}} |
| 其他服務 | 

|  |  |
| --- | --- |
| 直通車 | 廣九直通車 ‧ 京九直通車 ‧ 滬九直通車 |
| 巴士 | 九鐵巴士 |

 |
| 人物 | 

|  |  |
| --- | --- |
| 管理局主席 | 霍士傑→夏啟宏→楊啟彥→田北辰→陳家強→劉怡翔→許正宇 |
| 總經理／行政總裁／總裁 | 侯偉志 ‧ 喬沛德 ‧ 夏啟宏 ‧ 楊啟彥 ‧ 黎文熹（署理） ‧ 詹伯樂 ‧ 梁廣灝 ‧ 馬利德 |
| 其他 | 唐仕謙（中文：唐仕謙）（西鐵總監） ‧ 黎啟憲（中文：黎啟憲）（市務總經理） |

 |
| 事幹 | 2006年九鐵人事變動風波 ‧ 兩鐵合併 |
| 唔再用甚至拆咗嘅綫路用~~灰色字加刪除線~~表示；建議緊、計劃緊同起緊嘅綫路用灰色字表示 |
**蝦米音樂**係中國一個以提供高品質MP3格式音樂嘅個性化推薦、發布、P2P下載服務，以及線下音樂活動等互動內容嘅網站。2013年被阿里巴巴集團全資收購，現時係阿里巴巴旗下網站。

簡介
--

蝦米音樂原名EMUMO，取EARN MUSIC & MONEY嘅意思。

產品
--

### 蝦米電台

### 蝦米AM精選集

### 蝦米LOOP

Loop 源自英文嘅循環打碟之意，Looper指嘅係喺舞台上播放音樂嘅人。一個舞台上最多5個Looper，每個人從左到右輪流播放一首歌。

### 蝦米音樂人

2013年7月11號，蝦米音樂宣布，旗下「音樂人平台」正式上線。蝦米音樂人將允許獨立音樂人同獨立唱片公司喺蝦米發布自己嘅音樂作品，對正版音樂下載「自主定價」，音樂人將獲得100%嘅收益。

蝦米網CEO王皓表示：「我並不認為『免費加廣告』的模式給了獨立音樂人合理收入。希望音樂人能分享蝦米的商業模式，『蝦米音樂人』要成為一個真正的數字音樂發行平台。」

爭議
--

蝦米網將用戶收集的音樂上傳至網站，有償提供盜版音樂下載，被指濫用避風港原則。為避免訴訟，目前除VIP會員外，海外用戶無法正常使用蝦米網服務。

參考
--

1. ↑  "Alibaba Buys Xiami, Major Music Streaming Site, In Next Step To Take Over China's Music Industry" (英文). 2013年6月9號. 原著喺2014年6月7號歸檔. 喺2017年2月4號搵到.
2. ↑  蝦米音樂人平台上線 獨立音樂人為歌曲"自主定價"
3. ↑  〈蝦米音樂人平台正式上線 欲打造音樂業"淘寶"〉. 原著喺2016年3月5號歸檔. 喺2017年2月4號搵到.

出面網頁
----

* 蝦米音樂（大陸簡體）
**食客**，又叫做**門客**，係春秋戰國期間嘅一種職業，佢哋遊走喺唔同嘅國家，寄食喺唔同嘅諸侯、有錢人、官宦之家或者貴族等嘅上流社會人士嘅門下。當時嘅有錢或者有權力嘅人，尤其係諸侯同埋卿大夫，為咗進一步提升自己嘅政治影響力或者社會地位，會招收各國人才，養起佢哋，俾佢哋生活上需要嘅嘢，希望喺需要嘅時候，呢啲人可以幫手出謀劃策、奔走效力。最出名嘅係「戰國四公子」：魏國嘅信陵君、楚國嘅春申君、趙國嘅平原君、齊國嘅孟嘗君。呢四個都係出名禮賢下士嘅好老細，所以有大量嘅人才集結咗喺佢哋嘅門下。

來源
--

食客嘅來源好雜，可以話三教九流，乜嘢人都有。雖然呢啲人多數都喺社會遊民，甚至係無家可歸、流落街頭嘅人。但係佢哋好多都有一技之長，就算乜都唔識，都可以奔走效力，出賣勞力，做下雜務，反正啲養得食客嘅貴族、諸侯同埋卿大夫，都係錢多、事多，需要好多人去辦啲雜務。

能力
--

食客可以話係老細嘅私人下屬，佢哋無官職，唔係朝廷命官，亦都唔受國君指揮同埋使喚。佢哋對老細嘅貢獻同埋才能可以話係五花八門，佢哋可以係幫老細出謀獻策、出使遊說嘅幕僚，可以係幫老細負責唱歌跳舞、提供娛樂嘅人，亦可以係幫老細行刺、暗殺、做保鑣，甚至係偷呃拐騙，學動物叫。例如：根據《史記·卷七十五·孟嘗君列傳第十五》講嘅，齊威王嘅孫仔孟嘗君（田文），就係因為「食客數千人，無貴賤一與文等」而出名，佢好禮賢下士，佢嘅食客真係乜嘢人都有。

有啲食客，表面上冇乜嘢特長，不過到咗需要嘅時候，佢哋就大派用場。例如：公元1767年（乾隆三十二年）清高宗弘曆（乾隆帝）下令編修嘅《御批歷代通鑑輯覽》提過嘅朱亥，佢原本係一個豬肉佬，做魏國嘅食客，表面上佢冇乜技能。不過喺緊急關頭，佢老細信陵君需要「竊符救趙」嘅時候，佢就幫佢老細用大鐵錘打殺咗將軍晉鄙，救咗趙國。之後，佢隱居咗，到佢死咗之後，當地人起咗間廟去祭祀佢，叫佢做「朱仙」，仲將佢嘅鄉下改名做朱仙鎮。

地位
--

喺戰國時代，大部分老細對門下嘅食客都好好，亦都好忍讓，目的係想吸引更多人才。例如，魏國嘅「屠客」朱亥，佢夠膽可以對魏王嘅細佬信陵君嘅幾次邀請都唔理；平民出身嘅荊軒，可以因為燕國嘅太子丹幾次催促佢早啲出發去秦國，而夠膽發老細脾氣，甚至好嬲咁當面鬧老細。

出名嘅食客
-----

* 孫臏（先投靠咗魏國嘅龐涓，俾佢嘅同學龐涓嫉妒同埋害到要受臏刑同埋黥刑，之後逃離魏國，投靠咗齊國嘅田忌）
* 商鞅（投靠咗魏國嘅公叔痤）
* 藺相如（投靠咗趙國嘅繆賢，繆賢係恵文王嘅宦官）
* 毛遂（投靠咗趙國嘅平原君）
* 公孫龍（投靠咗趙國嘅平原君）
* 馮驩（投靠咗齊國嘅孟嘗君）
* 侯嬴（投靠咗魏國嘅信陵君）
* 荀子（投靠咗楚國嘅春申君）
* 嫪毐（投靠咗秦國嘅呂不韋）
* 荊軻（投靠咗燕國嘅田光）
* 李斯 （投靠咗秦國嘅呂不韋）
* 張耳 （投靠咗魏國嘅信陵君）
大衛休謨嘅畫像，1766 年
**係-應該問題**hai6-jing1 goi1 man6 tai4（英文：**is-ought problem**）係由蘇格蘭哲學家大衛休謨（David Hume）提出嘅一條問題。佢認為句子可以分兩種－

* **正面性質**（positive）同
* **規範性質**（normative），

正面性質係指一啲描述客觀事實嘅句子，形式通常會係「X 係 Y」（X is Y）噉嘅樣；規範性質係指一啲帶有價值觀判斷嘅句子，帶有主觀（唔同人嘅價值觀可以好唔同），形式好多時會係「X 應該係 Y」（X ought to be Y）噉嘅樣。

大衛休謨主張，人唔能夠由正面性質句子嗰度推論出規範性質句子，噉係因為規範性質句子會對事物同行動作出讚許（嘗試鼓勵某啲事物同行為），而正面性質句子冇噉嘅功能。佢仲進一步指出，一個人如果係想自己思路清晰（一個唔係人人都有嘅價值觀），就應該諗清楚思考緊嘅句子係正面定規範性質。

句子形式
----

要留意嘅係，規範性質句子都有得以「X 係 Y」嘅形式存在，例：

{\displaystyle x} 呢種行為會令某啲人唔高興（一句正面性質句子）；
{\displaystyle x} 係好冇禮貌嘅（一句規範性質句子，係由唔鍾意 {\displaystyle x} 嘅人用嚟表達自己想要鼓勵人唔好做 {\displaystyle x} 嘅）。

睇埋
--

* 知識論
* 道德
* 價值觀
* 規範性

參考
--

* Charles R. Pidgen, *Hume on Is and Ought*, New York: Palgrave Macmillan, 2010.
* Gerhard Schurz, *The Is-Ought Problem. An Investigation in Philosophical Logic*, Dordrecht: Kluwer, 1997.

攷
-

1. 1 2  Hume, David, 1739–40, *A Treatise of Human Nature*, David Fate Noron and Mary J. Norton (eds.), Oxford: Oxford University Press, 2001.
2. ↑  Foot, Philippa, (1958). "Moral Arguments", *Mind*, 67(268): 502–13.
3. ↑  Black, Max (1964). "The Gap Between "Is" and "Should"". *The Philosophical Review*. 73 (2): 165–181.

| * 睇
* 傾
* 改
哲學邏輯 |
| --- |
| 可以睇埋批判思考同懷疑論 |
| **哲學分析**
* 定義
* 歧義同含糊
* 公信力
* 啦更
* 係-應該問題
* 理性
 |
| **邏輯**
* 邏輯推理（演繹推理 · 歸納 · 溯因推理 · 矛盾同悖論）
* 論證（前件 · 結論 · 證據 · 謬論）

* 因果關係、統計相關同相關唔蘊含因果
 |
| **知識論**
* 知識
* 信念、真確同理據
* 概念
* 常識
* 事實同意見
* 解釋（解釋力 · 奧坎剃刀 · 可否證度）
 |
| **拉雜相關**
哲學（西方哲學） · 辯論 · 修辭學 · 實用主義 · 認知（思維） |
搵緊張惠妹專輯嘅話，請睇「**發燒 (張惠妹專輯)**」。
靠探熱針去睇係咪發燒
**發燒**，一般睇成病徵，實情為免疫系統反應，升高體溫消滅病源體。有脊椎恆溫動物，都行依一套。

人體溫，約莫攝氏卅七度左右恆溫，然而人人有高有低，日夜都有分別，故此幾多度先叫得發燒，並無一致定論。有啲低至卅七度二，有啲高至卅八度三 。細蚊就會高一啲，皆因免疫系統發育緊，有助對抗病源體。故此又會相應調高一啲。

過往因為好多病死，而死時又往往有發燒。故此當發燒做病，發燒好驚，甚至有燒壞腦咁諗法。父母見年幼仔女發燒，尤其驚恐，醫者睇為恐懼症。實質係病原體傷人，而非發燒傷人。

發燒亦唔會燒壞腦，因為人腦會控制住體溫。要燒壞腦，要去到攝氏四十二度，體溫極難去到咁熱，除非外在因素，如困喺熱焗情況，如車箱密封兼曬到爂。

只要免疫系統認有必要，就會發燒。常見病如傷風感冒咁，都有可能發燒。

退燒藥對病無幫助，反而阻住免疫系統做嘢。高燒到好唔舒先用。

黃帝內經叫發燒做**熱**。「人之傷於寒也、則為病熱、熱雖甚不死、其兩感於寒而病者、必不免於死。」人發燒原因，皆因受寒而傷身，因而病到發燒，但發燒勁都唔會死。

機制
--

體溫升，會啟動細胞機制，確保免疫系統，對細菌病毒等，做出合適行動。

蛋白質NF-κB，協助控制基因表達，生産某啲免疫細胞。有細菌、病毒啲化學份子嗰陣，依隻蛋白質，就會喺細胞層次，開關免疫反應有關基因。隻嘢口喺體溫低唔多活躍，故此升到卅七度以上，等佢勁啲。

實情再複雜啲。有隻蛋白質叫A20，生佢出來個基因又叫A20。隻蛋白質可謂發炎反應守門人，同NF-κB跳晒舞。NF-κB開着A20基因，生A20蛋白質。A20蛋白質，又控制返NF-κB，等佢做慢定勁。 

無A20蛋白，NF-κB就對熱無反應，就算發燒都唔會勁咗。

故此天一涼就多傷風感冒。天口熱地方鼠類，少啲發炎少啲癌。顯示免疫反應隨溫度轉變。

攷
-

1. 1 2  "Fever - Myths Versus Facts".
2. ↑  〈素問熱論〉.
3. 1 2 3 4 5  "Why fever can be your friend in times of illness".
**猛獅Lion's Chassis**係猛獅出嘅一系列低入口城市巴士、市際巴士同埋客車底盤。所有底盤都係由頭到尾共五個模組組成。

系列喺2008年喺漢諾威搞嘅IAA商用車展公佈，首先出場嘅係市際巴士底盤，大概2010年推出客車版，到大概2013年再推出兩軸低入口城市巴士底盤，散件版就遲幾年至出現。而猛獅提過嘅三軸低入口城市巴士底盤到而家都未出現。

佢哋逐步取代咗猛獅原有嘅同類底盤，但嗰啲底盤繼續出到2013年。

IC 19.xxx
---------

**IC 19.xxx**，初時係叫**LC 19.xxx IC**，係兩軸市際巴士底盤，取代以往嘅A89同埋A91。完整底盤代號**RR8**，而喺2013/14年推出嘅散件版代號係**RR9**。

初時LC 19.xxx IC系列嘅型號包括有歐三引擎嘅LC 19.280 IC、歐四引擎嘅LC 19.240 IC同LC 19.280 IC，同埋歐五引擎嘅LC 19.250 IC同LC 19.290 IC。

後來IC 19.xxx系列嘅型號包括有歐三引擎嘅IC 19.280，歐四引擎嘅IC 19.280、IC 19.310、IC 19.350，同埋歐五/歐六引擎嘅IC 19.250、IC 19.290、IC 19.320同IC 19.360。

CO 19.xxx
---------

**CO 19.xxx**係兩軸客車底盤，取代以往嘅R33/R39。完整底盤代號**RR2**，而喺2013/14年推出嘅散件版代號係**RR3**。

唔同版本包括歐三引擎嘅CO 19.350、CO 19.430，同埋歐四/EEV/歐六引擎引擎嘅CO 19.360、CO 19.400、CO 19.440、CO 19.480。

CO 26.xxx
---------

**CO 26.xxx**係三軸客車底盤，取代以往嘅R37（24.4xx HOCLN）。初時係分成兩款，包括單層版CO 26.xxx（代號**RR4**）同埋雙層版CO 26.xxx-DD（代號**RR6**），但喺2013年，兩款車已經合併成一款，代號係RR4。後來亦推出代號**RR5**嘅散件版。

兩款客車底盤合併之前，唔同型號包括有歐三引擎嘅CO 26.430、CO 26.460-DD，歐四引擎嘅CO 26.480、CO 26.480-DD，同埋EEV引擎嘅CO 26.440、CO 26.440-DD、CO 26.480、CO 26.480-DD。合併之後，型號包括歐三引擎嘅CO 26.430，歐四引擎嘅CO 26.440、CO 26.480，同埋EEV/歐六引擎嘅CO 26.360、CO 26.400、CO 26.440、CO 26.480，同埋歐六引擎嘅CO 26.360、CO 26.420、CO 26.440、CO 26.460、CO 26.480、CO 26.500。

LE 19.xxx
---------

**LE 19.xxx**（代號**RC2**）係兩軸低入口城市巴士底盤，取代以往嘅柴油版A69。

唔同版本包括歐三引擎嘅LE 19.280，歐四引擎嘅LE 19.310，歐五引擎嘅LE 19.250、LE 19.290、LE 19.310，同埋配EEV/歐六引擎嘅LE 19.250、LE 19.290、LE 19.320。
漆咸道同柯士甸道160號交界處嘅一座建築物嘉諾撒聖瑪利書院，佢嘅東面係香港歷史博物館同埋暢運道，有紅綠燈位，交通好繁忙。
**漆咸道**（英文：**Chatham Road**）係香港九龍嘅一條路，分成**漆咸道南**同埋**漆咸道北**兩段。漆咸道最初只有大包米到紅磡一段，即係南段，後尾就拉長到去土瓜灣。新加嗰段地理位置比較北，所以叫漆咸道北，而本來嗰段就順理成章改名做漆咸道南。漆咸道頭嗰段喺1888年落成，當時叫做**德輔道**，1890年改名漆咸道。德輔道呢個名就畀咗香港島北部當時新起好嘅德輔道，用到而家。

**漆咸道南**由尖沙咀梳士巴利道近新世界中心開始，去到紅磡康莊道同漆咸道交界。一般嚟講香港人將漆咸道南當做尖沙咀同埋尖沙咀東嘅分水嶺。香港理工大學、香港科學館、香港歷史博物館同槍會山都喺條路沿線。

**漆咸道北**由漆咸道南同康莊道交界行去土瓜灣馬頭圍道，喺嗰度接上東九龍走廊北行。漆咸道北同東九龍走廊都係5號幹線嘅成員。

名
-

漆咸道來自人名Chatham，讀/ˈtʃatəm/。查實英文化音節係咁分，chat﹣tham。tham之h，係指t要送氣音，讀似氹。之不過舊時譯名師爺，只係按串法估成chat-ham，結果出咗個咸音出來。

| * 睇
* 傾
* 改
5號幹線 |
| --- |
| 5號幹線 | 
* 啟福道
* 啟德隧道
* 東九龍走廊
* 漆咸道北
* 漆咸道南
* 加士居道天橋
* 渡船街天橋
* 西九龍走廊（包埋西九龍走廊西）
* 荔枝角道
* 葵涌道（包埋荔枝角大橋）
* 荃灣路

 | 5號幹線 |
米諾陶爾同忒修斯打鬥嘅雕像. Bronze by Antoine-Louis Barye (Louvre)
**米諾陶爾**另譯作**彌諾陶洛斯**（古希臘語：Μῑνώταυρος，字面意思係「彌諾斯之牛」）係希臘神話中一個好出名嘅牛頭人身怪物。

譜系
--

按照傳統說法，佢係克里特國王彌諾斯嘅妻子帕西淮同克里特公牛發生反常性關係而生出嚟嘅怪物。喺彌諾斯同佢兄弟爭奪王位嗰陣，海神波塞冬曾經喺海上送咗一隻純白色嘅公牛畀佢。彌諾斯本來應承會用隻牛作為祭品獻番畀佢，點知彌諾斯貪隻牛靚，自己收埋重獻咗另外一隻。波塞冬為咗報復，就令帕西淮瘋狂咁愛上咗嗰隻白牛。喺著名建築師代達羅斯（佢喺彌諾斯嘅宮廷裏面避難）嘅幫助下，帕西淮被化裝成一頭母牛同隻白牛交配；結果佢就生咗米諾陶爾出嚟。

而另一種說法，就係米諾陶爾係波塞冬本人同帕西淮所生嘅骨肉。

喺古希臘人嘅想像力之下，米諾陶爾被描述為具有人類嘅身體，但生有一個牛頭同一條牛尾嘅怪物。據說帕西淮喺米諾陶爾嬰兒時期重仲曾經養過佢，但米諾陶爾長大之後就變得非常殘忍凶暴。

有關神話
----

忒修斯同米諾陶爾打過，大致情節係咁：

由德爾斐神諭得到啟示之後，彌諾斯授意代達羅斯為佢起一座巨大嘅地下迷宮，畀米諾陶爾住。代達羅斯之子伊卡洛斯亦幫手起埋一份。迷宮建好後，米諾陶爾搬咗入去住，專食犯人同雅典城進貢嘅童男童女。

雅典人被迫進貢童男童女嘅原因係對彌諾斯之子安德洛革俄斯的死亡負有責任。安德洛革俄斯因為在泛雅典娜節運動會上獲勝，而被嫉妒的雅典國王埃勾斯殺死。彌諾斯欲為兒子復仇，遂向雅典開戰。結果雅典人大敗，被迫投降，並許諾每年向克里特進貢七對童男童女，以供彌諾陶洛斯食用（一說為每3年進貢一次；或每9年一次）。還有一種說法認為，安德洛革俄斯是由於受埃勾斯之命前去獵捕馬拉松野牛（與前面的克里特公牛是同一頭牛）而在馬拉松被該野牛所殺。總之彌諾斯由於兒子之死而對雅典發怒，迫使雅典人進貢活人作為怪物的食物。

希臘神話中嘅著名英雄、埃勾斯之子忒修斯自願作為童男之一前去克里特（一說係彌諾斯點名要忒修斯作為貢品），以圖除掉這個怪物。他和父親約定，如果成功地殺死了怪物，就在返回的時候于船上懸掛白帆。忒修斯來到克里特後，彌諾斯的女兒阿里阿德涅愛上了他。阿里阿德涅為使愛人免於一死，指點他在迷宮裡不會迷路的方法。在大多數版本的神話里，阿里阿德涅給了忒修斯一個線團以使他可以標記出走過的路（這線團本是代達羅斯送給阿里阿德涅的）。忒修斯成功地在迷宮中找到了彌諾陶洛斯並將其殺死，然後領著其他人走出了迷宮。雅典人從此擺脫了這個恐怖的貢賦。[1]忒修斯帶著阿里阿德涅返回雅典，但在半路上將她遺棄。在快要抵達故鄉時，忒修斯忘記了要把船上的黑帆換為白帆的事。結果登高遠眺的埃勾斯誤以為兒子已死，就在絕望中跳海自殺。彌諾斯發現忒修斯逃走後極為震怒，把代達羅斯父子關在了迷宮裡；但這二人用羽毛做成翅膀，成功地從克里特島逃走了。

殺死米諾陶爾係忒修斯最大嘅一件功績。

神話學解釋
-----

《龍與地下城》嘅牛頭怪
米諾陶爾神話反映咗古老的人獸同體嘅觀念。古代希臘人相信，米諾陶爾同地下世界或天體有關：佢嘅另一個名叫「阿斯忒里翁」，意思解「星辰」。一啲希臘教派認為，迷宮裏面嘅米諾陶爾係宙斯嘅化身。[2]

現代學者對於帕西淮與克里特公牛的反常交媾的解釋是，這可能是在隱喻古老的「神婚」儀式。在這種宗教祭禮中，女祭司與有著牛的外形的神祗性交（在實際儀式中，這一神祗可能由男祭司或國王扮演）。此外，米諾陶爾需要食人嘅現象可能是對古代殺人祭神的習俗的反映。神話學家指出，彌諾陶洛斯的形象和腓尼基人信奉的、需要人祭的牛頭神巴爾-摩羅克極為相似，或許二者同源。米諾陶爾被忒修斯殺死這一事實則可能反映了某種古老的回憶。例如，它或許是古人對希臘本土的邁錫尼文明發展壯大並擺脫米諾斯文明（克里特島的古文明）影響這一歷史事實的模糊記憶；邁錫尼人最終征服了克里特。

由於克里特島發現了米諾斯文明的大規模遺址，人們已經注意到神話與考古發現之間的聯繫。所謂「迷宮」可能就是對遺址中的宮殿部分（即所謂克諾索斯）的誇張描述，該建築結構非常複雜。另外，考古學家指出了米諾斯文明中具有宗教意義的公牛符號，以及該文明著名的跳牛運動。或許米諾;裪爾神話帶有很多古文明的遺跡。

註
-

* 普魯塔克，《忒修斯》，15~19；偽阿波羅多洛斯，書庫，III
* 《世界神話辭典》，638頁

參考
--

* 米諾陶爾 《世界神話辭典》，遼寧人民出版社，ISBN 7-205-00960-X/I·77
* 《神話辭典》，（蘇聯）M·H·鮑特文尼克等，統一書號：2017·304
**Made in Hong Kong 李志剛**係香港電台第二台音樂及訪問節目，主持係李志剛，每逢星期一至五，下晝1:00至3:00直播。區文詩喺每個星期一、三及五擔任客席主持，同李志剛一齊主持節目。洪崎峻喺每日節目中有一小段時間出現，報導當日「慶生」（生日）嘅名人，星期五亦會擔任客席主持。

李志剛喺節目宣傳聲帶中話節目係最多藝人力撐嘅節目，因此差唔多每日都有一位或以上嘅藝人接受訪問。節目亦鼓勵創作，歡迎寫出「大城市小故事」廣播劇。

開場曲
---

Hong Kong，  

Made in Hong Kong，  

Made in Hong Kong，  

LEE CHI KWONG；  

Hong Kong， Hong Kong，  

Made in Hong Kong， Hong Kong，  

Made in Hong Kong， LEE CHI KWONG，  

Made in Hong Kong， LEE CHI KWONG

主要環節
----

* 星期一：食在HK，Love In HK，「大城市小故事」廣播劇
* 星期二：每周收視龍虎榜，「大城市小故事」廣播劇
* 星期三：平等機會共融行動，學潮語，「大城市小故事」廣播劇
* 星期四：「大城市小故事」廣播劇
* 星期五：每周十張好碟，香港唱片商會十張受歡迎影碟，娛樂一星期

主持過嘅客席主持
--------

* 羅敏莊，Fion，Kelvin，魚仔

出面網頁
----

* 香港電台第二台：《Made in Hong Kong 李志剛》節目
理想印刷機嘅截面圖：一張紙（紅色）從左邊落到托盤，右邊跟住過來嘅另一張紙黐到印筒上高
**理想印刷**（**risograph**，簡稱 **riso**），當做版畫技術嗰陣又叫**孔版油印**，係一種高速嘅全自動絲網印刷技術，屬於孔版印刷。呢個技術由日本嘅理想科學工業株式會社（Riso Kagaku Corporation）開發，所以叫理想印刷。1986年，理想科學將第一部理想印刷機推出市場。嗰陣時，理想印刷主要喺學校同政府部門用，滿足到佢哋廉價快速複制嘅需求。慢慢噉，喺專營出版商、設計師、藝術家同埋插畫家之間，佢越來越發展成為最受歡迎嘅印刷工藝。理想印刷嘅特點係唔使加熱、化工製品就可以將色料帶到紙面上。除咗環保，平價嘅耗材成本亦係佢嘅優勢。

Riso RZ 970 型號
要傳送數據，可以用電腦發送分色處理後嘅灰度PDF文件畀理想印刷機，或者通過機器內置嘅掃描元件讀取圖文。印刷機會用激光爲每一種顏色分別打出一張模板紙，張模板紙會繃實到印筒表面，而印筒表面有非常精細嘅鋼絲網。印筒轉嗰陣會擠壓色料，令色料漏過絲網同模板紙，印到放置喺印筒下方嘅紙上面。呢個過程類似絲網印刷。理想印刷嘅色版有大概20種標準顏色。有傳統色，例如黑色同紅色，亦有熒光粉同熒光橙。除此之外，仲有白色、啞金色等等其他多種顏色可以揀。 

唔同工業用嘅柯式印刷或者手動嘅絲網印刷，即使係幾十張嘅小印量，若果用理想印刷亦好經濟。理想印刷機每分鐘可以印大概150張紙，所以亦適合大量印刷。 

由於色料乾燥得慢，唯獨唔可以用銅版紙來印。

參考資料
----

1. ↑  〈其他版畫〉. 《版畫百科》 (香港中文). 喺2022年10月23號搵到.
2. ↑  Seematter, Stéphanie (2014-02-21). "Risographie – die ideale Drucktechnik?" (PDF) (德文). F + F Schule für Kunst und Mediendesign Zürich. 原著 (PDF)喺2016-09-02歸檔. 喺2016-09-01搵到.
3. 1 2 3  "Risographie". *Metapaper* (德文). 喺2017-10-11搵到.
搵緊廣東嘅縣嘅話，請睇「**大埔縣**」。

香港鐵路博物館係昔日嘅大埔墟火車站
林村河將大埔新市鎮分隔咗兩部份
大埔最繁忙嘅廣福道
**大埔**（粵拼：daai6 bou3；英文：Tai Po）係香港新界中北部一個地方，響大埔海西面。大埔以前係鄉郊墟市同漁村，今日係新市鎮。大埔響漢朝之後都有唔少記載，皆因對出個大埔海歷年都係採珠場，係一種好珍貴產物。大埔一度係英國管治全新界中心，設有理民府。分區之後，亦係大埔理民府所在地。今時今日係大埔區核心市區。

地理
--

大埔係林村河出海之處，係一個沖積平原。起大埔新市鎮之後，面目全非，淨返一啲人工河道，好難睇出舊時地形。

名
-

大埔，學者傾向原本叫大步或者埗，步嘅係埠嘅另一種寫法，係上落船嘅地方。埔步埗埠係同音，所以可能借音寫做大埔[未記出處或冇根據]。

現時大埔個名來流行一個傳說。話說以前大埔係個森林，陰森恐佈，所以啲人行過都要大步大步咁走，久而久之就叫大步，而讀讀下就變咗大埔。亦有傳因為呢度有野獸，要大步大步咁走。不過呢啲講法可能係以訛傳訛，無從證實。

埔字有好多解釋，平原，墟市，埠頭（埗），無論邊個都啱大埔呢個地方嘅特徵。

出面網頁
----

* 香港地方 - 地方 - 新市鎮（一）大埔
* （英文） 張國雄 (Stephen Cheung, Kwok-hung). "Traditional folksongs in an urban setting: a study of Hakka Shange in Tai Po, Hong Kong" (Archive). 香港大學, 2004年. - Information

參考
--

1. ↑  埔字解譯


維基同享有多媒體嘅嘢：  
**Tai Po**
籌碼
**籌碼**係賭博嗰陣時用嚟代替現金嘅用品。現時，細額嘅通常整成圓形膠餅仔，大額嘅一般為大塊啲嘅長方形膠餅；舊時，有好多其他質地同形狀嘅品種流行過。

澳門賭場
----

賭場籌碼往往帶有精密科技，包括藏喺裏面嘅電子晶片，以及見於外面嘅防偽特徵。

### 現金碼

**現金碼**係最常見嗰種，用來賭錢或者換成同面值相等嘅貨幣都得；因為賭客可以直接同賭場買賣現金碼，次次都唔使蝕水，所以又叫**生碼**（粵拼：saang1 maa5）。

有唔少賭場之內及附近嘅舖頭，乃至於的士司機，都願意接受顧客用現金碼嚟埋單。

### 泥碼

**泥碼**以前可能為淺泥黃色，或者因而得名——係種只可以用來落注嘅籌碼，因此又叫**死碼**。

家陣澳門賭場會用略低於面額嘅價錢賣泥碼畀疊碼仔，等渠哋用面值價轉賣畀所屬賭廳入面嘅賭客，來食叫做碼佣嘅中間差價，作為拉客嘅部分酬勞；用泥碼落注之後，若果贏咗，荷官會將增加嗰部分，換算成現金碼去派畀賭客，原本押落去嗰啲唔會被換成現金碼；用泥碼賭輸咗，就當然會收歸賭場啦；亦有啲疊碼仔會畀少過其面值好多嘅現錢過賭客去買泥碼。

顧客有時亦都會喺營銷活動之中直接由澳門賭場度得到泥碼，因此佢又叫**推廣碼**。

林鳯娥响二十世紀七十年代將泥碼引入澳娛，由賭場經疊碼仔賣畀賭客，用於賭廳；喺當時，用嚟落注嘅泥碼，會喺該局俾荷官全部收走，只要中獎，賭客收返嘅一律係現金碼。响一九八〇年，澳娛開始揾疊碼仔等人帶賭團；响二十世紀八〇年代，周錦輝增加其數目及出發地。响二十世紀八〇年代，謝肇鴻將泥碼嘅用法改成而家噉樣，令到同數額嘅泥碼銷售，帶嚟比以前更多嘅投注；其他地方陸續跟風。

考
-

1. ↑  聞人王冠 (2017). *<>*. 三聯書店(香港)有限公司. ISBN 9789620441455. OCLC 1268290339.
2. ↑  Facebook; Twitter; Pinterest; Tumblr; Email (2017-10-31). "I'm betting on Numismatics!". *National Museum of American History* (德文). 喺2022-08-31搵到. `{{cite web}}`: `|last=` has generic name (help)
3. ↑  〈現金碼藏晶片 可凍結作廢〉. 《Apple Daily 蘋果日報》 (香港中文). 原著喺2021-06-21歸檔. 喺2020-10-14搵到.
4. ↑  蔣岳蓉 (2015.06[民104]). *<>*. 人類智庫數位科技. ISBN 9789863731498. OCLC 1338583135. `{{cite book}}`: Check date values in: `|date=` (help)
5. ↑  〈筹码：它们是现金吗？ |〉. *wgm8.com*. 喺2022-09-01搵到.
6. ↑  〈叠碼仔靠兌碼賺佣 泥碼贏錢 才變現款〉. 《Apple Daily 蘋果日報》 (香港中文). 喺2020-10-14搵到.`{{cite web}}`: CS1 maint: url-status (link)
7. ↑  〈澳门荷官劫4800万港元筹码 随时白忙一场？〉. 《BBC News 中文》 (簡體中文). 喺2020-10-14搵到.
8. ↑  "Little big man". *South China Morning Post* (英文). Invalid Date. 喺2022-08-29搵到. `{{cite web}}`: Check date values in: `|date=` (help)
9. ↑  "The "Bate-Ficha" Business and Triads in Macau Casinos | QUT Law Review" (美國英文). doi:10.5204/qutlr.v2i1.91. `{{cite journal}}`: Cite journal requires `|journal=` (help)
10. ↑  〈澳門百科全書檢索系統〉. *www.macaudata.mo*. 喺2022-08-30搵到.
11. ↑  力報. 〈愛國愛澳深受世人敬仰 一代賭王充滿傳奇色彩〉. 《力報》. 喺2022-08-29搵到.
12. ↑  〈Business Intelligence Monthly Magazine - 以橫琴為跳板引客〉. *www.bizintelligenceonline.com*. 喺2022-08-29搵到.
**北投運動中心**係臺灣臺北市第2座啟用嘅市民運動中心，樓地板面積17,960平方公尺，地下3層、地上6層。2004年7月5號正式啟用，2014年起承包經營單位係建中工程股份有限公司。

地理位置
----

地址喺臺北市北投區石牌路一段39巷100號，附設有臺北市公共自行車租賃系統北投運動中心站。

設備
--

北投運動中心各樓層設施包括汽機停車場；游泳池、兒童遊戲池、按摩池、SPA池、男女烤箱、男女蒸汽室；棋藝室、閱覽室、兒童遊戲空間、同大小社區教室二間，餐廳；攀岩場、綜合球場、撞球場及運動主題休閒館；兒童遊樂區、壁球場、室內跑道、桌球室；網球場、旱地直排輪場、瑜珈舞蹈教室同體適能健身中心。特色設施係室內攀岩場。

參考
--

1. ↑  
〈台北市運動地圖資訊網〉. 原著喺2010年3月12號歸檔. 喺2017年9月5號搵到.
2. ↑  北投健康城市[*失咗效嘅鏈*]

出面網頁
----

* 北投運動中心
* 台北市運動中心分布圖

| * 睇
* 傾
* 改
臺北市運動中心 |
| --- |
| 北投運動中心  • 士林運動中心  • 大同運動中心  • 中山運動中心  • 松山運動中心  • 內湖運動中心  • 南港運動中心  • 信義運動中心  • 大安運動中心  • 中正運動中心  • 萬華運動中心  • 文山運動中心 |
《牡丹亭》演出
《**牡丹亭還魂記**》，簡稱《**還魂夢**》或者《**牡丹亭**》，係劇作家湯顯祖喺明朝萬曆四十五年（公元1617年）創作既劇​​本，講既係一名千金小姐杜麗娘同窮書生柳夢梅既愛情故事。

故事情節
----

杜麗娘喺夢裏面邂逅書生柳夢梅之後傾心相愛，萬分思念之下，鬱鬱寡歡，最後竟然傷心到死咗。死咗之後，佢老豆杜寶喺去淮陽升官做安撫使之前，將杜麗娘埋葬喺後花園既一棵梅樹下面，然後修建咗一座梅花庵。杜麗娘既靈魂繼續揾佢既夢中情人，冇幾耐書生柳夢梅上京考試，路過住咗喺梅花庵。喺梅花庵，柳夢梅遇見杜麗娘既遊魂，然後發展咗人鬼戀。杜麗娘既靈魂嚟到地府，判官查過生死冊之後，發現佢命不該絕，而且命中注定有一段姻緣，所以就放佢返人間。而柳夢梅喺殿試度考中咗狀元。最終幾經波節之後，杜麗娘同柳夢梅有情人終成眷屬，終於可以結婚。

四大古典戲劇
------

《牡丹亭》同埋《西廂記》《長生殿》再加上《竇娥冤》（或者《桃花扇》）一齊俾人叫做中國四大古典戲劇。

參考
--

1. ↑  YUAN, Jiaxin (2023-01-01). 〈《牡丹亭》愛情觀和至情觀再探〉. *Dissertations from all years*.
2. ↑  〈中国演劇史上の京劇〉 (PDF).`{{cite web}}`: CS1 maint: url-status (link)
3. ↑  〈牡丹亭 - 维基文库，自由的图书馆〉. *zh.wikisource.org* (簡體中文). 喺2023-12-03搵到.
4. ↑  〈政治詮釋與情欲轉移: 論晚清至 1940 年代《 牡丹亭》 的接受情況〉 (PDF).`{{cite web}}`: CS1 maint: url-status (link)
5. ↑  曾永義 (1991). 《中國古典戲劇的認識與欣賞》 (中文). 正中書局．流傳文化．墨文堂文化. ISBN 978-957-09-0367-6.
**Rabbit Card**（泰文：**บัตรแรบบิท**；粵語非官方譯名：**免仔卡**）係泰國曼谷通用嘅電子收費系統，喺2012年5月起由泰國BTS集團控股有限公司旗下嘅曼谷智能卡系統有限公司（Bangkok Smartcard System Company Limited (BSS) ）推出發行，當時係用嚟向曼谷大眾運輸系統（BTS）嘅乘客收取車費，兼取替原本曼谷大眾運輸系統嘅SmartPass智能卡。時至今日Rabbit Card已經可以喺多個地點增值同埋當電子貨幣去用。

關於
--

Rabbit Card （非官方譯名：免仔卡）係曼谷智能卡系統有限公司現正發行嘅智能卡，可以喺曼谷大眾運輸系統售票亭出卡，分成人、學生（申請人必須係合資格嘅全職學生）同埋長者（申請人必須係合資格嘅泰國公民）3款，售價係100泰銖，包咗唔可以退返嘅行政費用50泰銖（優惠價去到2015年12月31號，優惠期過後有可能會回復番去原價150泰銖），按金50泰銖，另外喺出新卡時要揀增值可用儲值最少100泰銖（增值係以每100泰銖為單位）或者買曼谷大眾運輸系統嘅30日固定行程數量（15程、25程、40程或50程）（必須揀至少一項；長者卡無得揀30日固定行程數量）。Rabbit Card 可以同時儲存可用儲值同埋曼谷大眾運輸系統嘅30日固定行程數。Rabbit Card入面嘅儲值嘅有效期係最後一次增值日期起計2年，2年過後Rabbit Card入面嘅儲值就會無效，唯獨Rabbit Card依然可以嘅最後一次增值日期起計5年入面重新增值兼再次使用，5年過後Rabbit Card亦都會無效，需要重新買新卡。

用Rabbit Card亦可以賺到Carrot Rewards（非官方譯名：蘿蔔積分），換取禮品或折扣。

使用地點
----

Rabbit Card目前可以喺曼谷大眾運輸系統（BTS）、曼谷快速公交系統（BRT）、曼谷市內部分餐廳、零售業商戶同埋娛樂業商戶等地點使用。

以下喺接受Rabbit Card做電子貨幣使用嘅地點：

### 公共交通

* 曼谷大眾運輸系統（BTS）

用Rabbit Card入面嘅儲值嘅票價搭曼谷大眾運輸系統可以享有比用單程飛嘅票價每程平1泰銖，兼且慳番排隊換硬幣同喺自動售票機上買飛嘅時間。乘客亦可以揀喺曼谷大眾運輸系統嘅售票亭買曼谷大眾運輸系統嘅30日固定行程數（15程、25程、40程或50程），成人費用係405泰銖15程、625泰銖25程、920泰銖40程同1100泰銖50程，學生費用係315泰銖15程、475泰銖25程、680泰銖40程同800泰銖50程，長者卡因為平身每程已經有折扣優惠而唔可以買30日固定行程數量。行程唔限站數，以進/出閘機一次當一程。用30日固定行程數喺世隆線延線（吞武里城站至邦瓦站）同素坤逸線延線（翁嫩站至軸承站）站口進/出閘每程依然要俾額外附加費10泰銖，即係個次行程閘機將會扣一次行程數，兼且同時喺Rabbit Card內嘅儲值額到扣10泰銖。Rabbit Card入面嘅30日固定行程數會喺第一次用個日起計30日，30日過後Rabbit Card入面剩返嘅行程數將會無效。另外Rabbit Card入面嘅30日固定行程數嘅有效期係由購買固定行程數日起計45日，45日過後Rabbit Card入面嘅行程數將會無效。

如果Rabbit Card上嘅30日固定行程數未用完，閘機則會先扣行程數，直至用矖行程數之後先會扣卡入面嘅儲值額。Rabbbit Card每次入BTS閘機後120分鐘內有效，120分鐘過後將會被罰最高金額嘅票價。2013年6月1號至2015年5月31號，合資格嘅泰國公民用長者卡每程最高可享半價優惠（喺延線站進/出閘依然要俾附加費10泰銖）。

* 曼谷快速公交系統（BRT）

### 餐廳

* 麥當勞
* 漢堡王
* 星巴克
* Subway
* McCafé
* 香啡繽（The Coffee Bean & Tea Leaf）
* 31雪糕
* Au Bon Pain
* Auntie Anne's
* The Bibimbap
* Black Canyon Coffee
* 泡泡男孩
* 查理布朗咖啡專門店（Charlie Brown Café）
* D'Oro The Family Coffee House
* 達美樂意大利薄餅
* Dunkin' Donuts
* Paragon Food Hall
* Imagine Cafe
* Ka-Nom Fashion Bakery
* Kin Donburi Café
* Kin Japanese Buffet & Ramen
* Kin Shabu
* Kin Sushi
* Mister Donut
* Ochaya
* Oishi Ramen
* Omu Japanese Omurice & Cafe
* Saint Etoile by Yamazaki
* 食之秘（Secret Recipe）
* TOM N TOMES COFFEE
* Umm!..Milk
* The Windsor Shop
* 山崎麵包（Yamazaki）
* SUNROYAL

### 零售業

* mini Big C
* Beauty Buffet
* Beauty Cottage
* Gourmet Market
* Imagine Hub
* Kerry Express
* Tesco Lotus Express
* 365 Tesco Lotus
* ThaiLife 52（ไทยไลฟ์ 52）
* Zest

### 娛樂

* Century The Movie Plaza
* Major Cineplex
* PlayTime
* SF Cinema

增值地點
----

Rabbit Card可以喺以下地點用現金增值（每次至少100泰銖，增值金額可以係100泰銖同100泰銖嘅倍數），儲值上限係4000泰銖。

* 曼谷大眾運輸系統（BTS）
* 曼谷快速公交系統（BRT）
* 麥當勞
* mini Big C
* Paragon Food Hall
* Gourmet Market
* AIS mPAY

參考
--

1. ↑  Rabbit Card（粵語非官方譯名：免仔卡）官方網站。
2. ↑  Carrot Rewards（非官方譯名：蘿蔔積分）官方網站 互聯網檔案館嘅歸檔，歸檔日期2016年2月6號，.。
3. ↑  Rabbit Card 使用地點 互聯網檔案館嘅歸檔，歸檔日期2015年2月10號，.。

睇埋
--

* 曼谷大眾運輸系統
* 曼谷快速公交系統

出面網頁
----

* Rabbit Card官方網站
金日成（1984年）
**金日成**（粵拼：gam1 jat6 sing4；朝鮮文：**김일성**／金日成*Kim Ilsŏng*，1912年4月15號—1994年7月8號），原名**金成柱**（gam1 sing4 cyu5）或**金聖柱**（gam1 sing3 cyu5；朝鮮文：**김성주***Kim Sŏngju*），係北韓政治人。

佢係朝鮮勞動黨嘅創始人之一，做過黨嘅委員長同總書記，亦做過北朝鮮嘅內閣首相同埋國家主席。

生平
--

佢喺平壤出世，後生嗰陣到中國東北。讀過吉林毓文中學，從事學生抗日運動。1930年改名金日成。1932年創建朝鮮人民革命軍，喺中國東北地區同朝鮮半島北部進行抗日武裝鬥爭。1936年建立祖國光復會，任會長。1945年朝鮮北部解放後回國，任北朝鮮共產黨（翌年同新民黨合併為勞動黨）中央組織委員會責任書記。1946年任北朝鮮臨時人民委員會委員長。

1948年朝鮮民主主義人民共和國成立，任內閣首相。翌年南、北朝鮮勞動黨合併，當選朝鮮勞動黨中央委員會委員長。1950至1953年兼任中央軍事委員會委員長、人民軍最高司令官。領導朝鮮人民打朝鮮戰爭。1953年獲「共和國元帥」稱號。1966年起，改任朝鮮勞動黨總書記。1972年，金日成當選第一任朝鮮民主主義人民共和國國家主席。1992年獲「共和國大元帥」稱號。1994年7月8號工作途中心臟病發病逝。有《金日成著作集》等存世。

1998年，北韓修改憲法，規定佢係「（朝鮮民主主義人民）共和國永遠嘅主席」。

屋企人
---

內文：金日成家族
佢個仔金正日係朝鮮第2代領導人，孫金正恩係第三代。一家三代獨裁統治朝鮮超過七十年。

參考
--

睇埋
--

* 朴憲永
* 金元鳳
* 李承晚
* 朴正熙
* 張勉
* 金亨稷
* 金正日
* 金正恩


維基同享有多媒體嘅嘢：  
**金日成**

| * 睇
* 傾
* 改
朝鮮民主主義人民共和國最高領導人 |
| --- |
| 第一代（1948－1994） | **金日成**（勞動黨總書記、國家主席、軍委委員長、最高司令官；大元帥） | 朝鮮民主主義人民共和國國徽 |
| 第二代（1994－2011） | **金正日**（勞動黨總書記、國防委員長、軍委委員長、最高司令官；大元帥） |
| 第三代（2011－） | **金正恩**（勞動黨總書記、國務委員長、軍委委員長、最高司令官；元帥） |
| 朝鮮最高領導人係世襲終身制，由建國領導人金日成家族統治。 |


|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
**機械翻譯嘅評估**係指「評估一個 MT 程式嘅 output」。

評估係 MT 上一項重要嘅工序：無論係邊門工程學都好，研究者喺設計一件嘢嗰陣都實要評估件嘢「有幾掂」，件嘢解決問題嘅能力要有返咁上下勁，先至可以攞去出街當產品噉賣。不過 MT 評估一啲都唔易做－首先，翻譯呢家嘢有啲主觀，一位專家覺得掂嘅翻譯，另一位專家可能會覺得唔掂；除此之外，同一句句子要譯做第隻語言，好多時會有多過一個可能嘅譯法，而且兩個譯法都係普遍畀人覺得係可以接受嘅。

評估嘅等級
-----

評估單位要係句子（sentence-level）定係成份文件（document-level）？如果話「用句子做評估單位」，意思係指研究者會將啲句子逐句逐句攞嚟睇，睇吓係咪句句都「譯得靚」，而如果話「用成份文件做評估單位」，意思係指研究者會一吓過睇嗮成段字，即係會諗埋「某啲語言，可能會慣例上將某啲類嘅句子擺喺段落最頭」噉嘅問題。

夠掂同流暢
-----

睇埋：圖靈測試同埋來回翻譯
夠掂同流暢（adequacy and fluency）：呢個概念係講緊「評估重心要係語義定係句法？」噉嘅問題；

* 「評估重點係語義」（夠掂）意思係指，研究者睇重嘅係要將句嘢包含嘅意思全部 output 好佢，而
* 「評估重點係句法」（流暢）意思係指，研究者想個 MT 程式出到嘅 output 要「好似一個能夠流暢使用目標語言嘅人」噉，

所以如果有句 output 係「以目標語言做母語嘅人 get1 到想講乜，但文法唔係好啱」嘅，追求「夠掂」嘅研究者會接受，而追求「流暢」嘅研究者就唔會。

人手評估
----

睇埋：評分者間信度同埋TrueSkill
用人手嚟評估 MT 系統嘅做法如下。

首先，研究者要搵一大班人返嚟做評判，評判一定要係識目標語言又識來源語言嘅。喺實際應用上，評判好多時仲會係對翻譯起碼有啲認識嘅人。

假定而家有 5 個英到粵 MT 系統要評估，研究者會要求啲評判坐定定喺部電腦前面，電腦嘅熒幕會顯示類似噉嘅字：

> 
> **來源句子**："The vault to which I refer is of ancient granite." 
> **對照粵譯**：「我講緊嘅嗰個暗窖係用古老嘅麻石造嘅。」
> 唔該同以下嘅譯法排先後，表示啲譯法邊個最好邊個最差，最好嘅排先，最差嘅排後。
> 
> 
> 譯法 1：「我提到嗰個暗窖係由遠古麻石造嘅。」
> 譯法 2：「我講嘅嗰個暗窖係用古老麻石起嘅。」
> 譯法 3：「我講嗰個暗窖係用古老麻石起出嚟嘅。」
> 譯法 4：「我講嘅嗰一個暗窖係用古老麻石起出嚟嘅。」
> 譯法 5：「我提到嘅嗰個暗窖係用古麻石砌出嚟嘅。」
> 可以用下面嘅空間畀答案。
> 
> 
> ...
> 
> 
> 

－當中嗰 5 個譯法，就係 5 個 MT 系統分別出嘅 output。正常嚟講，啲 output 嘅出現次序係隨機化嘅，即係唔會（例如）其中一個系統出嘅 output 永遠擺喺「譯法 1」嗰個位，費事「句子出現嘅次序」對研究結果造成干擾。

研究者會重複噉要評判睇好似上面噉嘅問題，可能睇成幾千次。搞掂之後，研究者手上就會有一拃數據，啲數據會（簡化噉講）包含「每一句 input，嗰 5 個系統平均喺嗰句 input 上得到幾高嘅名次」噉嘅資訊，跟住研究者就有得睇吓「邊個系統傾向攞到高嘅名次」－名次傾向高嗰個 MT 系統，就算係「最掂」。

自動評估
----

內文：BLEU

註釋
--

1. ↑  因為噉，「請評判返嚟幫手評估 MT」要使相當多嘅錢。
2. ↑  亦都有啲研究者係叫評判同每個譯法畀個分數，分數表示個譯法「有幾好」。
3. ↑  正常嚟講，研究者仲會睇埋評分者間信度。
4. ↑  技術性啲講，亦可以用 TrueSkill 呢隻演算法嚟分析。

攷
-

1. ↑  Liu, S. & Zhang, X. (2020, May). Corpora for document-level neural machine translation. In *Proceedings of the 12th Language Resources and Evaluation Conference* (pp. 3775-3781).
2. ↑  Banchs, R. E. D'Haro, L. F. & Li, H. (2015). Adequacy-fluency metrics: Evaluating mt in the continuous space model framework. *IEEE/ACM Transactions on Audio, Speech, and Language Processing*, 23(3), 472-482.
3. ↑  句嘢出自 1922 年 H. P. Lovecraft 短篇小說 **The Tomb**。
4. ↑  Graham, Y. (2013). *Continuous measurement scales in human evaluation of machine translation*. Association for Computational Linguistics.

拎
-

*
用筆寫字
**寫字**se2 zi6，又叫**寫文**、**寫作**、**書寫**，或者就咁叫**寫**，係用文字通訊嘅方法，最基本係用筆將字寫喺紙上面。

書寫系統
----

內文：書寫系統
書寫系統（Writing system）係指用字形呢種視覺方法嚟將語言（通常係口語，不過手語都係有可能寫嘅）寫出嚟。對書寫系統最早嘅研究源於 1952 年。因為書寫系統得嗰大約 5,000 至 6,000 年歷史，而相比之下，口語同人嘅心靈早喺文明之前經已存在－比起口語同心靈，書寫系統喺好後先開始出現。最早期嘅人類大約喺公元前 20,000 年前仲未有系統化嘅書寫系統嘅時候，經有有嘗試喺洞穴嘅牆上面畫畫，或者喺大約 10,000 年前用畫畫嚟記事。大約喺 5,000 年前，人類文明先有最早期嘅楔形書稿。

要留意嘅係，文字（writing / character）同書稿（script）係兩種唔同嘅概念，兩種語言可以使用同樣嘅文字嚟寫，但就會有唔同嘅書稿。例如英文同芬蘭話係兩種唔同嘅語言（口語之間傾唔到偈），佢哋有相同嘅文字（都係用羅馬字母）但佢哋嘅書稿就唔一樣；粵文同中文書面語都係兩種有同樣文字（都係用漢字）、唔同嘅書稿嘅語言。古代日本亦有假借漢字嚟表記古日語嘅萬葉假名。而最早期被考古發現嘅書稿係喺中東地區嘅原始埃蘭語（Proto-Elamite）、喺希臘被發現嘅線形文字A、同印度河文字（Indus script）。

一個人群用嘅書寫系統好多時都會同佢哋嘅口語不符。例如係漢人噉，一路直至清朝為止，漢人一般都係用文言文嚟寫公文嘅，但文言文查實並唔似任何一種漢語嘅口語；喺辛亥革命之後出咗所謂嘅中文書面語－中文書面語喺文法同詞彙上係建基於官話嘅（例如用「A 的 B」噉嘅方式嚟表示「由 A 擁有嘅 B」，係普通話口語先會講嘅句法），所以對於（例如）廿世紀嘅粵語人群嚟講，中文書面語雖然係一種常用嘅書寫系統，但並唔符合佢哋口講嘅嘢，好似辛亥革命打前嘅官話人群噉，做唔到「我手寫我口」。

### 象形同意表文字

象形文字以類似繪畫嘅方式嚟書寫，被視為係古代嘅繪畫藝術傳統嘅延伸。而通常當大部份人用類似嘅符號繪畫嚟表達同樣嘅意義嘅時候，繪畫就會被視為象形文字。而當象形文字發展成一個固定嘅象徵形態嘅時候，就可能會變成意表文字。意表文字通常用一個既定嘅符號嚟表達含意。喺古埃及象形文字（實際上係意表文字）入面  指「屋」，而佢嘅字源就來自房屋嘅平面圖。而漢文字嘅「川」就係嚟自河流嘅象形。

### 表音文字：字母

字母利用符號分割語音。當中最出名嘅就係羅馬字母、古英文字母同斯拉夫字母（Cyrillic）等。拉丁字母有23個字母，而現代羅馬字母就有26個。通常喺羅馬字母入面，一個字母對應住一個音素。不過以上嘅講法有不確定性同多重對應（polyvalence）嘅問題，例如拉丁字母<x>喺語音上面可以對應阿爾巴尼亞語嘅[dʒ]、巴斯克語嘅[x]、英文嘅[z]、法文嘅[ɡz]、德文嘅[ks]、葡萄牙文嘅[ʃ]、西班牙文嘅[ç]同普通話拼音嘅[ɕ]。

### 語素文字

語素文字嘅形態同佢嘅意義通常都有分別。漢文字係當中最出名嘅語素文字，雖然有啲漢文字發展自象形文字，不過好多字詞實際上同圖案無關，所以就唔完全係意表文字。另外最早有記錄嘅語素文字係楔形文字。米索不達美亞嘅蘇美爾人就係其中最早用楔形物喺黏土板上面書寫嘅文明。

領域
--

* 文學
* 創意寫作
* 學術寫作
* NLP

睇埋
--

* 文
* 書
* 作家
* 識字
* 語料

攷
-

1. ↑  Sampson, Geoffrey (2016). "Writing Systems: Methods for recording language". 出自 Allan, Keith (編). *The Routledge handbook of linguistics*. London. ISBN 978-1-315-71845-3. OCLC 913955903.
2. ↑  Frellesvig, Bjarke (2010). *A History of the Japanese Language*. Cambridge University Press. ISBN 9781139488808.
3. ↑  Jerry Norman. *Chinese*. Cambridge University Press. 1988.
4. ↑  "Writing - Types of writing systems". *Encyclopedia Britannica* (英文). 喺2021-03-11搵到.
5. ↑  "Types of writing systems". *omniglot.com*. 喺2021-03-11搵到.
6. ↑  Coulmas, Florian (2003). *Writing systems : an introduction to their linguistic analysis*. Cambridge, U.K.: Cambridge University Press. ISBN 0-511-07777-7. OCLC 57419694.
**約書亞·伊魯斯特雷**（英文：Joshua Ilustre，1994年1月23號—）係一個關島中距離跑手，參加咗2016年巴西奧運嘅男子八百米賽跑，不過喺預賽因為跑出賽道（R163.3a）被取消資格。

經歷
--

約書亞·伊魯斯特雷1994年1月23號喺關島塔穆寧出世，喺喬治·華盛頓高中畢業。讀高中嘅時候佢參加過Oceania Championships、Micronesia Area Championships、香港城市田徑錦標賽同埋Mountain Pacific Sports Federation Indoor Track and Field Championships。

佢入讀波特蘭大學，並喺二年級嘅時候成為田徑隊嘅練習生。以生物學畢業。

### 2016年奧運

伊魯斯特雷收到關島田徑協會主席Marissa Peroy通知可以以外卡身份參加2016年巴西奧運，關島一共收到兩個外卡名額，一男一女。

喺里約熱內盧，伊魯斯特雷係跑男子八百米嘅第四場預賽。跑完之後嘅一個鐘佢收到通知因為跑出賽道而被取消資格，佢嘅教練德里克·曼德爾申請上訴，但係過咗十二個鐘之後被駁回。曼德爾認為指控伊魯斯特雷跑出界嗰條片唔清晰，但係評審團堅持決定。伊魯斯特雷嘅成績係1:58，快過佢嘅個人紀錄2:01，不過因為成績被取消佢嘅個人紀錄依然係2:01。佢嘅時間喺佢嗰組入邊係最慢嘅，排第八，所以其實取唔取消成績佢都晉唔到級，但係佢就想將成績計入佢嘅個人紀錄入邊。

### 奧運之後

奧運之後伊魯斯特雷用咗一個月時間休息，之後返咗波特蘭做醫療轉錄員，做咗七個月掛住屋企，返咗關島。佢喺嗰度幫佢阿爸手搞椰子生意，同時喺哈格納嘅一間運動鋪Run Guam度兼職。

參考資料
----

1. ↑  "Joshua Ilustre". Olympic. 喺February 20, 2018搵到.
2. 1 2 3  "Josh Ilustre". Sports Reference. 原著喺April 18, 2020歸檔. 喺February 20, 2018搵到.
3. 1 2 3  Guerrero, Jay (August 2, 2016). "Olympic profile: Sprinter Josh Ilustre". *The Guam Daily Post*. 喺February 18, 2018搵到.
4. 1 2  Engichy, Kasmira (August 20, 2017). "Catching up with runner Joshua Ilustre one year after the 2016 Rio de Janiero(sic) Olympics". *Pacific Daily News*. 喺February 18, 2018搵到.
5. ↑  "Joshua Ilustre". *Rio 2016*. 原著喺August 26, 2016歸檔. 喺September 2, 2016搵到.
6. 1 2  Sablan, Jerick. "Ilustre's disqualification appeal denied". *Pacific Daily News*. 喺2016-11-03搵到.`{{cite news}}`: CS1 maint: url-status (link)
7. ↑  Sablan, Jerick (August 18, 2016). "Ilustre: Disqualification like 'slap in the face'". *Pacific Daily News*. 喺February 18, 2018搵到.

外部連結
----


* 約書亞·伊魯斯特雷喺Google Knowledge Graph ID嘅資料 改維基數據

* 約書亞·伊魯斯特雷喺Olympedia嘅資料 改維基數據
* 約書亞·伊魯斯特雷喺Sports-Reference.com嘅資料 改維基數據
* 約書亞·伊魯斯特雷喺Sports-Reference.com嘅資料 改維基數據
**吳浩康**（英文：**Deep**，原名**吳偉男**，1983年6月13號—）係香港一位歌手，幫英皇娛樂集團打工。2002年參加〈全球華人新秀賽〉總選得季軍，之後就出專輯、拍廣告、電視劇同電影。

官非
--

2004年6月，差佬喺佢身上搜到0.42克可卡因，法庭判佢條藏毒罪成立，罰款5000蚊同埋留案底。

2005年7月，有人告佢響夜店打人，但法庭話個證人嘅口供前後矛盾，判吳浩康冇罪。

歌唱事業
----

犯案之前，吳浩康嘅事業好順利，好多人都好睇好佢唱歌。

感情生活
----

吳浩康先後同過藝人胡定欣、莊思敏、鍾舒漫、李昭南拍拖，但都係分手收場。

演出
--

 呢個表唔完整，歡迎**加料**。
### 電視劇（ViuTV）

* 2018年：《VR驅魔人》 飾 孝哥（第4-5集）
* 2019年：《退休女皇》 飾 李世嘉
* 2019年：《Reboot》 飾 刀Boy
* 2020年：《熟女強人》 飾 石永明
* 2023年：《社內相親》 飾 何富全
* 2023年：《法與情》 飾 方大狀

出過嘅唱片
-----

**Deep**

01. 先入為主

02. 討厭

03. 口講無憑

04. 不妨一試

05. 38廿四

06. 先入為主（Dark Side of the Mix）

Bonus VCD

01. 先入為主（MV）

02. 討厭（MV）

  

**Deep In The Music**

01. Computer Data

02. 孩子王（MV）

03. 洗剪吹（MV）

04. 孩子王

05. 棋王

06. 洗剪吹

07. 你那邊幾點

08. 放過自己

  

**Deep: Inside**

01. 生於 83

02. 難得

03. 又到聖誕

04. 上帝保佑（吳浩康 梁洛施 合唱）

05. 感覺蘇豪

06. 浪漫時代

07. 不快樂王子

08. 擇日失戀

09. 兒戲

10. 613

  

**Nowhere**

01. 吸血殭屍的愛

02. 戰地舞曲

03. 消化不良

04. 殺我

05. 第三者

06. 新手

07. 醒覺

08. 講深

09. 愛著你

10. 傻

VCD

1. 新手（MV）

2. 吸血殭屍的愛（MV）

3. 醒覺（MV）

  

**Documentary**

01. Computer data, not playable

02. 浮華亂世（MV）

03. 公元前（MV）

04. 宇宙大王（MV）

05. 新樂園

06. 浮華亂世

07. 故園風雨後

08. 宇宙大王

09. 罪人

10. 公元前

11. 大人的遊戲

12. 暴露

13. 忽然分手

14. 夜貓

出面網頁
----

* 吳浩康 - 個人資料 - 英皇娛樂
* Deep Ng's Lyrics and Midi

| * 睇
* 傾
* 改
英皇娛樂旗下藝人 |
| --- |
| 歌唱 | 
* 謝霆鋒
* 容祖兒
* 古巨基
* 李克勤
* Twins（蔡卓妍、鍾欣潼）
* 陳偉霆
* 張敬軒\*
* 泳兒
* 洪卓立
* 羅力威
* 許靖韻
* 曾樂彤
* 關智斌
* 吳浩康
* 何嘉莉
* 李靖筠
* 艾妮
* 李幸倪

 |
| 影視 | 
* 方中信
* 惠英紅
* 任達華
* 米雪
* 溫碧霞
* 石修
* 杜汶澤
* 黃秋生
* 毛舜筠
* 衛詩雅
* 湯怡
* 陳家樂
* 周勵淇
* 彭秀慧
* 周家怡
* 何佩瑜
* 楊天宇

 |
| 英皇北京 | 
* 馬思惠
* 陳凱洲
* 耿長軍
* 麥亨利
* 白冰
* 秦鳴悅
* 紀煥博
* 馬睿瀚
* 屈夢汝

 |
| 相關文章 | 
* 英皇三小花

 |
| 註 \*: 由飛圖唱片發行 |


|  |  |
| --- | --- |
| 權威控制 | 
* WorldCat
* VIAF: 175304993
* LCCN: no2011133724
* ISNI: 0000 0001 3935 0276
* MusicBrainz: 94829087-ff93-4527-8f2a-edcd48351a03

 |
因為係食品保質期，次序係年月日，日子係13年6月2號
戶照上面給印，日子係2015年4月5號
**加拿大英法雙語月份代碼**（英文：bilingual symbols；法文：codes bilingues 或者 symboles bilingues）係一種可能係加拿大特有嘅表示月份嘅方法。呢種代碼淨用兩個字母，同時係英文月名同法文月名嘅簡寫，最常見嘅係喺食品保質期見到，但係冇規定淨係保質期先用得，呢種寫法係咁嘅：

| 月份 | 代碼 | 對應英文 | 對應法文 |
| --- | --- | --- | --- |
| 1月 | JA | January | janvier |
| 2月 | FE | February | février |
| 3月 | MR | March | mars |
| 4月 | AL | April | avril |
| 5月 | MA | May | mai |
| 6月 | JN | June | juin |
| 7月 | JL | July | juillet |
| 8月 | AU | August | août |
| 9月 | SE | September | septembre |
| 10月 | OC | October | octobre |
| 11月 | NO | Notober | novembre |
| 12月 | DE | December | décembre |

呢種代碼最難記嘅係 MA，但係知道咗係英法雙語，如果識法文就會分到係3月定5月。

加拿大法例規定，食品保質期嘅年份可以淨寫兩個數字，如果保質期太短甚至可以唔寫年份，但係規定次序係年月日，所以喺食品包裝上面見到嘅保質期日子，原則上唔會睇得錯。

參考資料
----

1. 1 2  Ramat, Aurel; Benoit, Anne-Marie (2012). *Le Ramat de la typographie* (第10版). Montreal, Canada: Anne-Marie Benoit éditrice. p. 56. ISBN 978-2-9813513-0-2.
2. 1 2  "Date markings and storage instructions on food labels" (加拿大英文). Canadian Food Inspection Agency. 2023年6月22號. 喺2023年12月3號搵到.

|  |  |
| --- | --- |
| Stub icon | 呢篇加拿大相關文係楔位文。歡迎幫維基百科擴寫佢。睇 • 論 • 改 • 歷 |
**大衛·沙宣**（英文：David Sassoon、阿拉伯文：ديفيد ساسون‎，1792年10月—1864年11月7日），係喺巴格達同孟買嘅生意人，創立咗出名做生意嘅沙宣家族。

生平
--

大衛沙宣喺巴格達出世，係巴格達猶太人傳統嘅領袖家庭。佢嘅爸爸 Saleh Sassoon 係有錢嘅銀行家，由1781-1817年期間做過巴格達嘅首席財政官，跟住之後大衛自己亦喺呢個職位做咗12年。喺1829年，因爲貪污醜聞嘅緣故，佢帶住全家搬咗去孟買繼續家族嘅生意。

到咗孟買之後，沙宣成立咗公司，負責經營會計、做地毯倉庫、同埋最賺得嘅鴉片市場，好快就成爲咗市内最有錢嘅人之一。

遺產
--

雖然大衛沙宣唔識講英文，不過仍然能夠喺1853年歸化成為英國公民。佢成世都堅持著巴格達猶太人嘅傳統衣著同埋禮節，不過容許佢嘅仔用英式禮儀。佢嘅其中一個仔 Albert Sassoon（英文：Albert Sassoon） 原名係"Abdullah David Sassoon"，但係因爲西方化而改咗名，更加成爲咗一位從男爵。歐洲所有沙宣家族嘅成員，全部都係大衛·沙宣嘅後裔。

大衛沙宣位於浦那的墓大衛沙宣位於浦那嘅墓
佢喺孟買起咗兩座猶太會堂、一間學校、一座圖書館、同埋喺浦那嘅康復之家。 

沙宣亦係孟買猶太人社團嘅著名領袖，因爲比較重視作爲猶太人嘅身份意識，所以對印度嘅猶太組織以色列之子（英文：Bene Israel）嘅建立有唔少嘅幫助。

喺孟買，市内嘅船塢同一間圖書館，都係以佢嚟改名。

喺1864年，大衛沙宣喺浦那嘅鄉下別墅過身，佢嘅生意由大仔 Albert Sassoon（英文：Albert Sassoon） 嚟繼承。

睇埋
--

* 沙宣家族

出面網頁
----

* David Sasoon in the Jewish EncyclopediaWayback Machine嘅版面存檔備份
* Biography from the Tata Institute of Fundamental Research Wayback Machine嘅版面存檔備份
* Jewish Encyclopedia.comWayback Machine嘅版面存檔備份

攷
-
**嚴楚翹**（英文：**Ice Yim**，1991年4月3號—），係香港女演員同模特兒，2021年ViuTV選美真人騷《造美人》嘅亞軍兼「內在美人大獎」。

簡歷
--

嚴楚翹中學讀王肇枝中學，2010年入讀香港大學專業進修學院保良局何鴻燊社區書院體育及康樂管理高級文憑，2012年升讀香港大學理學士，主修運動及健康。佢讀書嗰陣亦做過香港女子壘球代表隊成員，有港大「壘」神之稱。2009年攞過「屈臣氏集團香港學生運動員獎」。

嚴楚翹大學畢業後投身演藝事業，參與過一啲劇場演出，之後亦有做電視劇特約演員。

嚴楚翹2021年參加ViuTV真人騷《造美人》，最後攞到亞軍（同冠軍只係相差0.4分），同埋攞到由佳麗互選嘅「內在美人大獎」。

演出作品
----

### 電視劇（ViuTV）

* 2021年：《大叔的愛》 飾 女乘客（第1集）
* 2023年：《社內相親》 飾 相親千金（第3集）

### 電視節目（ViuTV）

* 2021年：《造美人》參賽者
* 2021年：《有酒今晚吹》第70集嘉賓

### 電視劇（TVB）

* 2019年：《好日子》 飾 遊人（第9集）
* 2020年：《愛·回家之開心速遞》 飾 Ida（第831集）
* 2021年：《寶寶大過天》 飾 家長（第3集）
* 2021年：《青年心城之撐起青春》 飾 少女（第5集）

出面網頁
----

* 嚴楚翹嘅Instagram頁
* 嚴楚翹嘅Facebook頁
**遷徙自由** (英文：Freedom of Movement) 係一個人權，意思係一個人應該有喺一個國家之内往來嘅自由，同埋出入一個國家嘅權利。除了探訪之外，一個人亦應該能夠改佢住或者做野嘅地方。

呢個自由喺世界人權宣言嘅第13章表明，亦因爲係國際法嘅規範之一，佢一般都會喺一個國家嘅憲法入面有講。喺世界人權宣言提到：

* 所有人都有遷徙同埋喺一個國家住嘅自由嘅權利
* 所有人都有離開任何國家同埋返去自己嘅國家嘅權利

有啲人同組織提議擴濶呢個自由，除了保障國内嘅來往之外，亦應該保障唔同國家之間嘅來往。因爲實際上，遷徙自由係受唔同嘅政府規限，所以喺每個國家，甚至一個國家嘅唔同地區，都其實唔一致。呢啲限制通常都會同公共衛生、國家安全、或者公共秩序等等嘅原因有關。

普遍限制
----

一般國際性嘅走動都會受到限制。喺一個國家之内，唔少未成年人同埋曾經犯過法嘅人都會有對於遷徙自由嘅限制。主要喺歷史上，有啲國家亦會基於種族或者性別而限制呢個自由。除此之外，當一個國家喺打仗嘅時候，戒嚴就會限制人民嘅遷徙自由。

### 私人財產

喺私有財產嘅地方，限制遷徙自由嘅現象並唔罕見。喺某啲範圍，喺私有嘅公眾地方，例如商場或者公園，能夠因爲排除某啲人而限制佢哋嘅遷徙自由亦有爭議。同時，如果有私人財產俾其他嘅私人財產包圍，通常都會有法律保證入面嘅人能夠通過外面嘅私人地方嚟入自己嘅財產。

對於未成年人或者法律上唔能夠自主嘅成年人，父母或者監護人一般都有權限制佢哋嘅出入。

喺工作場所，雇主亦有權法律上限制員工嘅走動。

### 國内限制

政府一般都會為犯法嘅人用監獄嚟限制佢哋嘅走動。某啲唔係坐緊監嘅人，例如有感化令或者被假釋嘅人，都同樣會有對於佢哋嘅遷徙自由嘅限制，嚟保持當地嘅社會秩序。

喺某啲地方，例如喺中國，普遍人民喺國内嘅居住權亦都會受限制。

### 入境限制

雖然國家一般都會容許其他國家嘅人民入境，但係基本上都會有時限，同埋會要求簽證。如果有人違反呢啲規例，一般都會要坐監或者驅逐出境。

其中一個最出名嘅例外就係神根公約國，佢哋簽了公約同意容許佢哋之間嘅人民，自由咁出入同埋逗留。除此之外，喺某啲特定情況，國家會容許有人長期逗留，例如因爲要遵守人道主義嘅責任而接收難民。

睇埋
--

* 邊境管制
* 居留權
* 非法移民

出面網頁
----

* Freedom of Movement and limitations thereof in Cuba
* Freedom of Travel policy within the European Union
* International Covenant on Civil and Political Rights
* UN General Assembly, Universal Declaration of Human Rights, Article 13
* UN Human Rights Committee, General Comment No. 27: Freedom of Movement

攷
-

1. 1 2  Jérémiee Gilbert, *Nomadic Peoples and Human Rights* (2014), p. 73: "Freedom of movement within a country encompasses both the right to travel freely within the territory of the State and the right to relocate oneself and to choose one's place of residence".
2. ↑  Kees Groenendijk, Elspeth Guild, and Sergio Carrera, *Illiberal Liberal States: Immigration, Citizenship and Integration in the EU* (2013), p. 206: "[F]reedom of movement did not only amount to the right to travel freely, to take up residence and to work, but also involved the enjoyment of a legal status characterised by security of residence, the right to family reunification and the right to be treated equally with nationals".
3. ↑  "Universal Declaration of Human Rights".
4. ↑  "Libertarians say: Let the immigrant children in". 8 July 2014. 喺15 September 2015搵到.
5. ↑  "Why Should We Restrict Immigration?" (PDF). *Open Borders*. 喺14 September 2015搵到.
6. 1 2  Dowty, Alan, *Closed Borders: the Contemporary Assault on Freedom of Movement*. Yale University Press, 1989.
7. ↑  Bauböck, R. (2009). "Global Justice, Freedom of Movement and Democratic Citizenship". *European Journal of Sociology*. **50** (1): 1. doi:10.1017/s000397560900040x.
8. ↑  "12". 喺23 May 2015搵到.
9. ↑  Eileen, Denza (14 January 2016). "Freedom of Movement". *Diplomatic Law: Commentary on the Vienna Convention on Diplomatic Relations*. Oxford Commentaries on International Law.第1卷 (第4版). doi:10.1093/law/9780198703969.003.0024. ISBN 9780198703969.
**勢力範圍**係一個喺國際關係嘅概念，代表一個國家或者組織，喺某個其他地區嘅文化、經濟、軍事、政治等等方面，實施完全嘅控制。

喺20世紀初期，大英帝國同俄帝國喺伊朗各自都有勢力範圍

政治
--

雖然一個國家嘅勢力範圍，有時會係經過官方嘅同盟或者條約嚟做，但係更常出現嘅，就係非正式嘅影響方法，係軟文化嘅一個例子。如果一個勢力範圍做到非常極端，嗰個地方更加有可能成爲另外一個國家嘅衛星國甚至殖民地。

有啲時候，當幾個大國喺一個區域各自都有勢力範圍嘅時候，一個地方有可能被瓜分為唔同嘅範圍，例如新帝國主義期間嘅伊朗同泰國，或者二戰之後嘅同盟佔領德國。

經濟
--

除咗政治之外，喺經濟上嘅公司都可以有勢力範圍，特別係相對於其他影響力比較少嘅公司。通常嚟講，一間公司越多員工、越多外嚟嘅探訪等等，就係被認爲越大，影響力亦自然會越強。

例如，Microsoft 喺作業系統嘅行業，有"擁抱、擴充再消滅"嘅口號，表明咗佢對能夠喺行内壟斷勢力嘅願望。因爲間公司非常成功，所以其他比較細嘅同行公司，都會先考慮自己嘅產品係唔係同 Microsoft 嘅相容。

一個國家嘅公司甚至可以影響國内嘅政治。例如，美國華爾街估計用咗20億美元嚟嘗試影響2016年嘅美國選舉。

睇埋
--

* 文化區
* 地緣政治
* 國家利益
* 權力平衡
* 唔平等條約
* 非正式帝國

出面網頁
----


維基同享有多媒體嘅嘢：  
**Spheres of influence**

* The CommonCensus Map Project – Calculates the spheres of influence for American cities based on voting
* Russia - a counterbalancing agent to the Asia.

攷
-

1. ↑  "Wall Street spends record $2bn on US election lobbying". *Financial Times*. March 8, 2017. 原先內容歸檔喺2022-12-10.
2. ↑  "Wall Street Spent $2 Billion Trying to Influence the 2016 Election". *Fortune*. March 8, 2017. 原先內容歸檔喺February 1, 2021. 喺June 13, 2020搵到.

睇多啲
---

* Ferguson, Iain, and Susanna Hast. 2018. "Introduction: The Return of Spheres of Influence? [PDF]" *Geopolitics* 23(2):277-84. DOI:10.1080/14650045.2018.1461335.
* Hast, Susanna. 2016. *Spheres of Influence in International Relations: History, Theory and Politics*. Milton Park, UK: Routledge.
* Icenhower, Brian. 2018. "SOI: Building a Real Estate Agent's Sphere of Influence." CreateSpace Independent Publishing Platform.
* Piffanelli, Luciano. 2018. "Crossing Boundaries: A Problem of Territoriality in Renaissance Italy", *Viator. Medieval and Renaissance Studies*, 49(3):245-275.
* White, Craig Howard. 1992. *Sphere of Influence, Star of Empire: American Renaissance Cosmos*, Vol. 1. Madison: University of Wisconsin-Madison.